Prof. dr Vladimir Prvulović: Kakva je budućnost i perspektiva Evropske Unije (3)\n15. Generalno gledano, u narednom razdoblju mora se postići veća efikasnost, usklađenost i pravovremenost odlučivanja u organima Evropske unije.\nTo se odnosi na sve organe predviđene Lisabonskim dogovorom, koji je pokušao, ali do sada očigledno nije uspeo, da obezbedi jedinstveno i neporecivo odlučivanje svih 28 (27) zemalja članica u okviru tela EU.\nNe može se shvatiti da, u pregovorima EU i njenih banaka i finansijskih institucija za izlazak iz teške ekonomske krize Grčke, glavnu reč ne vode tela EU, već ministar finansija jedne od najmoćnijih država EU.\nOdluke tako izdvojenog funkcionera, doduše ekonomski najupletenije države i najzainteresovanije za grčko vraćanje duga (a ne od oproštaja duga), su povremeno potpuno poništavale i suspendovale stavove glavnog i ovlašćenog pregovarača EU u postupku regulisanja grčkog duga.\nTo je, razumljivo, izazivalo bes, proteste, sukobe, okršaje sa policijom i uvredljive pokliče ugroženih grčkih građana protiv zemlje koja je bila glasnogovornik tvrdog stava prema Grčkoj.\nPosledica svega toga je uveliko smanjen kredibilitet institucija i EU u celini u očima običnih građana u državama članicama.\n16. Evropski parlament ne treba da bude, kao što je sada slučaj, samo paravan za ispoljavanje stavova političkih grupa poslanika, niti neka vrsta kulisa za željenu demokratičnost i slanje preporuka ostalim organima EU.\nU njemu se moraju donositi odluke u ime oko 500 miliona građana razvijenog regiona Evrope, sa tradicijom starih i ostvarenih demokratskih institucija, u kojima će građani Evrope prepoznavati zaštitu njihovih interesa.\nImajući u vidu da se rad Evropskog parlamenta odvija kroz parlamentarne grupe istoimenih ili po programima sličnih političkih partija, često se taj rad svodi na utisak debatnog kluba čija se mišljenja neobavezno shvataju, vidljivo ne ugrađuju u odluke izvršnih tela EU i samim tim manje uvažavaju i od građana-biračke baze poslanika.\nObično reagovanje evropskih građana je da u Evropskom parlamentu sede isluženi političari, bivši rukovodioci sa dugim mandatima i ogromnim primanjima i beneficijama, koji osim stalnih, dugih govora, ne proizvode odluke relevantne za život onih kojih ih plaćaju, poreskih obveznika zemalja članica.\nTaj osećaj i utisak građana EU se mora promeniti, ali samo podizanjem kapaciteta i poštovanja njihovih odluka od drugih institucija EU i vlada država članica.\n17. Evropski savet (samit predsednika i premijera država članica, osnovan neformalno 1961., a formalno Lisabonskim ugovorom 2009.g.), koji sada izgleda kao kurtoazan, svečarski susret najviših rukovodilaca zemalja članica, mora da se afirmiše kao telo koje usklađuje teške odluke, konsenzusom ili preglasavanjem, sa neporecivom primenom.\nSuviše je skupo i neproduktivno da se ovo visoko telo sastaje najmanje dva puta godišnje (maj, decembar) da bi neformalno raspravljalo o najznačajnijim temama za koje je neophodno postići usaglašavanje, a da se sve pretvori u prijateljsko ćaskanje i pozdravljanje.\nNije slučajno da se kaže da su odluke Evropskog saveta obavezujuće za institucije Evropske unije i da Savet ima moć da određuje smer Evropske unije.\nTo treba potvrditi u praksi u narednom periodu. Neshvatljiva je situacija za građane Evrope da Predsednika Evropskog saveta, predstavnika i bivšeg premijera Poljske g. Donalda Tuska, ne podržava ni država članica iz koje on potiče, pa kako onda da on ima poštovanu funkciju i ulogu u procesima usklađivanja evropske politike i njene primene na terenu.\nOvo telo ne treba mešati sa Savetom Evropske unije, koje se naziva još i Savet ministara EU.\n18. Evropska komisija i njen predsednik moraju nametnuti svoju poziciju i odluke, afirmisati ih kao odluke prave izvršne vlasti sa primenom u realnom životu, a ne samo kao domaćina diplomatski i teatralno uglađenih sastanaka evropskih lidera i lidera zemalja kandidata, koji se primaju sa smeškom, simpatičnim gestovima, ohrabrenjem ili komplimentima za učinjene napore.\nU bombastičnom medijskom predstavljanju, građani EU zapažaju, da je umesto pravog „premijera“ zajednice od 28 (27) zemalja starog Evropskog kontinenta, predsednik Evropske komisije - simpatičan stariji gospodin aristokratskih, a ponekad i šoumenskih protokolarnih veština, čija se reč i odluka ne tretira kao zvaničan i neporeciv stav izvršne vlast Evropske unije.\nPo starim slovenskim izrekama „za teške bolesti moraju se koristiti teški (pravi) lekovi“, takav bi morao da bude i stav i rečnik, a pre svega i uticaj odluka Evropske komisije.\nOvako, stiče se utisak da se Evropska komisija ispražnjena od kapacitetske odlučnosti, često stavlja u poziciju Kraljice Velike Britanije: da opominje, ohrabruje i nagrađuje.\nTo je sasvim u skladu sa tradicionalnom pozicijom Kraljice, koja je simbol jedinstva i ugleda bivše velike imperije, ali nije u skladu sa pozicijom šefa izvršne vlasti u velikoj zajednici evropskih naroda.\nVerovatno je da je za energičnije i razložnije odlučivanje Evropske komisije i njenog predsednika (kada već nije usvojen Ustav EU, koji je to utvrđivao), neophodna čvršća i jedinstvenija podrška svih, a posebno najuticajnijih zemalja EU, što sada nije slučaj.\nTo u narednom razdoblju mora promeniti, ako se želi afirmacija EU kao zajednice koja ima čvrste stavove po svim ključnim pitanjima i snage da ih sprovodi na globalnom planu i u državama članicama.\nJoš u vreme izbora predsednika Evropske komisije, EU se suočavala sa podeljenim stavovima oko kandidata za tu poziciju, tako da se umesto odlučivanja konsenzusom, odvijao često neprijatan proces oportunističkog pogađanja, uslovljavanja i preglasavanja, što je, naravno, u celini ostavljalo mučan utisak i krnjilo kapacitete izabranog predsednika EK.\nPosledica toga je i aktuelna uloga, kapacitet i utisak građana o efikasnosti i moći predsednika EK.\n20. Ostali važni organi kao što su Evropska banka, FRONTEX, Šengenski sporazum, evropski komesar za susedsku politiku i pregovore o proširenju (Johanes Han, izabran 2014.g) i dr., moraju, po svakom pitanju iz njihove nadležnosti, da deluju odlučno, efikasno, koordinirano i organizovano, a ne samo kao „gasioci požara“.\nSvaki od ovih organa EU ima značajan delokrug rada i obavlja poslove važne za funkcionisanje Evropske unije, njeno proširenje, zaštitu spoljnih granica Unije, razmenu podataka o građanima iz drugih zemalja koji ulaze na teritoriju EU, pregovore o ukidanju viza za putnike iz država kandidata za članstvo, investicione projekte u državama članicama i dr.\nTe institucije regrutuju visokostručne i dobro plaćene kadrove iz država članica koji prolaze kroz rigorozne ispite za angažovanje i temeljite pripreme za odgovorne funkcije, što su sve dobri preduslovi za valjano obavljanje poverenih funkcija. Po pravilu, oni su podložni rigoroznoj kontroli obavljanja poverenih funkcija, preko kontrolnih mehanizama EU, a ne zemalja iz kojih potiču. Zato ne bi smelo da se dozvoli da se u njihovom radu oseti dominantan uticaj organa i vlada države članice iz koje potiču. Ako se to ipak događa, to ostavlja vidljive posledice i negodovanja drugih država članica i centrale EU u Briselu.\nRadi se o osetljivim pitanjima koje su evroskeptici potezali još u vreme Mastrhtskog i Lisabonskog ugovora, poput: kako prihvatiti da političar iz male zemlje, kao što je Malta, Luksemburg (Žan Klod Junker) ili bilo koje druge zemlje, bude Predsednik Evropske komisije (neka vrsta premijera) zemljama sa oko 65 miliona (Francuska, Italija, Velika Britanija) ili 80 miliona stanovnika (Savezna Republika Nemačka), odnosno čitave EU sa oko pola milijarde stanovnika (tačnije 506.913.394 stanovnika, po procenama iz 2014.g.)?\nTa su pitanja, posle dugih i napetih razgovora u organima EU, a posebno sa unutrašnjim javnim mnjenjem pojedinih velikih država članica, izgleda prevaziđena, ali se autoritet i delotvornost tih funkcija i ljudi kojima su poverene nije, po automatizmu, obezbedio.\nZato je izuzetno važno obezbediti nesmetano vršenje poverenih funkcija nepristrasno i principijelno, ali se do sada u njihovom radu često oseća dominantni uticaj najmoćnijih država EU, posebno Nemačke i Francuske. To nailazi na javne, a češće na kuloarske i prigušene kritike i zamerke od predstavnika ostalih država članica, pogotovu kada su njihovi vitalni interesi u pitanju (recimo u teškim pregovorima o reprogramiranju i rešavanju otplate grčkog duga, važniju i po Grčku suroviju ulogu od evropskih i međunarodnih finansijskih institucija je imao nemački ministar finansija Volfgang Šojble, na konsternaciju grčkih građana teško pogođenih krizom).\n21. Konačno, moraju se organizovati oružane snage EU koje će delovati na terenu, a ne da se za svaki eventualni sukob ili žarište, traži efikasna pomoć NATO snaga, koje onda potenciraju nesposobnost EU da rešava probleme u „svom dvorištu“.\nJedna od najžešćih kritika iz foruma NATO i administracije SAD prema EU bila je da ova organizacija nije sposobna da rešava ozbiljnije teritorijalne probleme, sukobe, pa i lokalne ratove na Evropskoj teritoriji, već za takve „poslove“ traži asistenciju NATO snaga.\nObično se, kao primeri takve nesposobnosti EU, navode sukobi i građanski ratovi prilikom nasilnog cepanja SFR Jugoslavije, a naročito prilikom događaja na Kosovu i NATO intervencije i bombardovanja SR Jugoslavije 1999. godine, pod kodiranim NATO imenom „milosrdni anđeo“(!?).\nZbog toga, velikih izdataka i pratećih rizika i optužbi NATO-a za intervenciju bez odobrenja Saveta bezbednosti UN, čelnici NATO pakta, a posebno aktuelna američka administracija traže značajnije finansijsko učešće i odgovornost u postojanju, funkcionisanju i operacijama NATO snaga na terenu.\nDržave članice EU su, u nekoliko navrata, pokušale formiranje sopstvenih zajedničkih vojnih snaga, ali bez usvajanja Ustava kao formalno-pravne osnove, takvi pokušaji su se sveli na simbolični defile zajedničke francusko-nemačke jedinice i nikada nisu usvojeni od svih država članica ili postale funkcionalne na terenu.\n22. EULEKS i ostali organi EU na Kosovu moraju potvrditi svoju misiju i delovati nepristrasno i efikasno u okviru postavljenih ovlašćenja, a ne kao posmatračke misije bliske vlastima u Prištini, sklone korupciji i uticaju geopolitičkih faktora iz svojih zemalja ili NATO-a, koje se blamiraju često vidljivo izražavajući simpatije prema secesionistima na Kosovu.\nOd nelegitimnog proglašenja nezavisnosti EU, predstavnici EU na Kosovu i Metohiji su često bili proalbanski pristrasni u odnosu prema problemima koji se pokazuju u položaju i tretmanu nealbanskog stanovništva, posebno Srba i srpskih opština.\nTo se posebno iskazivalo za vreme mandata specijalnog predstavnika EU na Kosovu\nNavodi se da je EULEKS – misija vladavine prava EU na Kosovu i najveća civilna misija ikada lansirana u okviru Evropske bezbednosne i odbrambene politike.\nCilj je EULEKS-a da pomogne kosovskim vlastima u oblasti vladavine prava, posebno u policiji, jačanju lanca krivičnog pravosuđa, borbi protiv političkog uplitanja i nadgledanju osetljivih premeta, kao i da pruži podršku dijalogu između Beograda i Prištine.\nTo zaista lepo zvuči, međutim rezultati pokazuju nešto sasvim drugo...\nOtkrivene su brojne zloupotrebe, korupcionaške veze sa lokalnim funkcionerima Prištine, nezakoniti poslovi pojedinih predstavnika EULEKS-a, istrage o tim aferama i njihove ostavke.\nPosebna je odgovornost EULEKS-a što nije sprečio martovski pogrom (17-19. marta 2004. godine) srpskog civilnog stanovništva, rušenje, paljenje i skrnavljenje srpskih crkava i manastira, koje su organizovali OVK i albanski ekstremisti.\nU tim divljanjima albanskih ekstremista, koja nisu sprečili ni EULEKS ni KFOR, proterano je sa svojih ognjišta više od 4.000 Srba, njih 16 je ubijeno, spaljeno je 935 njihovih kuća i 35 starih srpskih sakralnih objekata crkava i manastira.\nEUELKS koji je, kako smo naveli, trebalo da obezbedi vladavinu prava na Kosovu i Metohiji, se svojom nemoći da spreči ovo drastično kršenje svih prava i propisa, potpuno obrukao u očima Srba, pred svetom i njenim osnivačima.\nDakle, u narednom razdoblju, s obzirom na insistiranje EU da se između Beograda i Prištine sklopi pravno obavezujući sporazum o normalizaciji odnosa, kao uslovu ulaska Republike Srbije u članstvo EU (poglavlje 35), kao i napretka u približavanju Kosova EU, misije EU i međunarodne zajednice na Kosovu i Metohiji bi morale da sa punom odgovornošću, časno i nepristrasno da vrše poverena im ovlašćenja i time doprinose toj normalizaciji.\nNajpre, morale bi, pritiskom na vlasti u Prištini, da obezbede punu implementaciju obaveza Prištine iz Briselskog sporazuma, pre svega, da omoguće formiranje Zajednice srpskih opština i to kako je zapisano u tom sporazumu čiji je garant Evropska unija.\nBez toga, misija EU neće imati značajniju ulogu u zahtevanom procesu normalizacije odnosa Beograda i Prištine.\n11. EU na listu svojih prioriteta stalno stavlja borbu protiv korupcije, kao zahtev primljenim članicama (Bugarskoj, Rumuniji, Grčkoj i drugim) i kandidatima za članstvo, a kao da zatvara oči pred krupnom korupcijom u svojim vodećim članicama - „lokomotivama razvoja“ - Francuskoj, Italiji i dr. (Sarkozi i 50 miliona evra od Gadafija, Berluskoni i dr.). Zaboravljeni su, a i sa velikim zakašnjenjem otkrivani slučajevi korupcije belgijskog ministra privrede, a zatim ministra inostranih poslova i generalnog sekretara NATO pakta Vilija Klasa, koji je simbolično osuđen na zabranu političkog delovanja, zatim korupcionaške afere ELF-Akiten-Alfred Sirven u koju je bio umešan i tadašnji predsednik Ustavnog suda i bivši ministar inostranih poslova Francuske Rolan Dima, zatim suđenje bivšem francuskom predsedniku Žaku Širaku, zbog finansijskih zloupotreba na poziciji gradonačelnika Pariza (prekinuto zbog navodne Alchajmerove bolesti Širaka), afere korupcije za koje su optuženi i osuđeni bivši italijanski premijeri Betino Kraksi i Đulio Andreoti, kao i italijanski ministar Đani De Mikelis itd.\nDakle, EU je imala brojne slučajeve otkrivenih, optuženih i ponekad osuđenih korupcionaša visokog ranga, vidimo da ima i danas, pa mora da „počisti i po svom dvorištu“.\nSlabosti unutrašnjih organa\n...Cela arhitektura institucija EU, dobro zamišljena da obezbedi funkcionalnost ove ogromne organizacije koja predstavlja 500 miliona stanovnika kulturno, pravno i istorijski najizgrađenijeg dela Zemljine kugle, ostala je nedovršena i nedorečena, zbog odbijanja da se prihvati Ustav EU koji bi to obezbeđivao.\nSada se vidi da je inaćenje pojedinih zemalja da se odluka o prihvatanju Ustava EU donese na referendumima bila apsolutno pogrešna i preuranjena, a da su odluke donete u parlamentima ostalih zemalja bile pozitivne i sasvim legalne.\nU daljem funkcionisanju zato je bilo neophodno često donositi oportunističke, jedino moguće odluke koje su krnjile efikasnost i jedinstvo.\nPreglasavanje umesto konsenzusa nisu bili odobravani od svih, a česti parcijalni interesi su onemogućavali zajednički stav po brojnim pitanjima. Neverovatno je da recimo u saopštavanju stavova EU o procesu pregovaranja sa zemljama kandidatima, poruke ne šalju tela EU već vlade, premijeri, pa čak i pojedini poslanici u parlamentima važnijih država Unije. Kako se u svemu tome snaći i čijim se porukama treba prilagođavati?\nKako prihvatiti puni upravljački kapacitet Predsednika Saveta EU, kada se zna da je izabran uprkos činjenici da je njegova zemlja bila protiv tog izbora? Treba se setiti koliko je polemike i suprostavljanja pojedinih velikih država članica bilo oko izbora aktuelnog predsednika Evropske komisije (vlade) EU?\nDa li sve to umanjuje uticaj i ubeđenje preglasanih zemalja u njihovu ulogu i efikasnost?\nOčigledno, da je sa problemima koji su se tokom života EU posle Mastrihtskog, a naročito Lisabonskog samita manifestovali, EU morala da se pozabavi ozbiljnije i odlučnije, kako ne bi okrnjila uticaj i efikasnost svojih institucija.\nKako to postići u narednom periodu, naročito posle izlaska Velike Britanije iz EU i smanjena fondova za doprinos te zemlje, kao i u očekivanju ulaska novih država u članstvo, su osnovni problemi sa kojima Evropska unija mora, odlučno i bez oportunizma, da se uhvati u koštac.\nU kakvu EU Srbija treba da uđe i po koju cenu?\nRepublika Srbija je generalno i nedvosmisleno većinski opredeljena za ulazak u Evropsku uniju (Po mišljenju dr Vladimira Prvulovića, ali o tome mora da odluči narod, a ne trenutni vlastodršci, primedba urednika!).\nDoduše, procenat pristalica pristupanja EU se smanjio, ali je još uvek značajno veći od procenta tzv. euroskeptika!\n(S ovim stavom doktora Prvulovića, ničim utemeljenim – naravno, mora se polemisati. Moguće je da dr Prvulović ima rezultate nekih EUfanatika i NATOfanatika, ali – raspoloženje građana Srbije je suprotno!\nVećina stanovnika je za put u EU, ali pod “pristojnim” uslovima, nikako po diktatu i nikako puzajući na kolenima.\nTim pre, da podsetim svog dugogodišnjeg prijatelja, školskog druga od osnovne škole - Vladu Prvulovića – da bi vlast tu “većinu ZA EU morala da dokaže na referendumu, a nikako nametanjem odluke “da je većina za to!”\nMogao bih svom dragom prijatelju, prof. dr Vladimiru Prvuloviću da, istinskio verujem, pružim uverljive argumente – da je njegova tvrdnja “ o većini za EU na klimavim temeljima”, ali o tome drugom prigodom, a verujem da ćemo to “rešiti uz kaficu”.\nVladan Dinić, glavni i odgovorni urednik Svedoka)\nUostalom, u nastavku svog teksta Vladimir Prvulović je, čini se više, na mojim tezama, a ne na EUropskim...\nZato se i potencira, nastavlja dr Prvulović - da je potrebno ubrzati otvaranje pregovaračkih poglavlja i postići sve postavljene ciljeve, kako bi se taj ulazak Srbije u EU ostvario do naznačenog mogućeg vremena 2025. godine.\nAli u kakvu Evropsku uniju Srbija treba da uđe i po koju cenu?\n„Svi sastanci na vrhu EU, sa ili bez V. Britanije, već godinama sve više liče na sastanke republika (i pokrajina) uoči raspada socijalističke Jugoslavije tokom druge polovine osamdesetih godina. Traćenje vremena!...\nNema dogovora u EU skoro ni o čemu, pogotovo ako je to od bitnog značaja, a ako se neki dogovor i postigne unutar ovako nefunkcionalne EU, države ga ne sprovode i zanemaruju ga (na primer, obavezujuće kvote o raspodeli izbeglica).\nU ovakvoj situaciji uopšte ne čude ocene sa samog vrha EU - Žan Klod Junkera, predsednika EK - da se EU suočava sa „borbom za opstanak“, da je u „egzistencijalnoj krizi“ jer „nikad ranije nisam video tako malo zajedništva među zemljama članicama“ i da je „ideja jedne evropske porodice, jedne vizije, bila iluzija“.\nOve činjenice koje iznose vodeći funkcioneri EU i renomirani eksperti sa evropskih univerziteta, moraju se ozbiljno uzeti u obzir.\nPosebno, jer su zahtevi EU, koje postavlja kao uslov ulaska Srbije, vrlo visoki.\nTo, naravno, ne znači da od cilja i prioriteta Srbije – ulaska u EU treba odustati, ali sve to treba dobro analizirati i izvagati, ne trudeći se da rok za ulazak u EU bude što skoriji, već da se sve neophodne pripreme Srbije, pre toga, ostvare za dobrobit njenih građana, a uslovi, koji se dodaju iz geopolitičke kuhinje čiji je glavni šef poznat, dobro prouče i razvrstaju po mogućnosti realizacije, i da to ne ugrozi vitalne srpske nacionalne interese.\nAktuelna klima u međunarodnim odnosima nije najpovoljnija i puna je napetosti, ali to je i prilika, jer naše čvršće postavljanje neće bitno ugroziti klimu nepoverenja i nadmudrivanja jednih koji bi da zadrže unipolarni svet i dominaciju i drugih koji su svesni da je svet postao multipolaran, uprkos nezadovoljstvu i izneverenih očekivanja dojučerašnjih pobednika u Hladnom ratu.\nDetaljno analiziranje slabosti u institucionalnoj strukturi i funkcionisanju EU, jedinstvu i obaveznosti realizacije teško usvojenih odluka u EU, ima za cilj da podvuče da se, u narednom razdoblju, mora obezbediti otklanjanje tih slabosti radi opstanka i jačanja EU.\nEvropska unija ne sme da dozvoli da bude samo izvršilac geopolitičkih želja i prioriteta dominantne geopolitičke evroatlanske sile – SAD i njenog sredstva za ostvarenje tih prioriteta - NATO-a.\nUkoliko se te promene u unutrašnjem funkcionisanju i raspoloženju unutar evropske porodice od 27 članica (po izlasku V. Britanije) ne dogode, preti ozbiljna opasnost od urušavanja ove organizacije od više od pola milijardi stanovnika i kolevke moderne evropske i svetske civilizacije.


Zvezda pušta u prodaju sezonske karte: Jedinstven primer vernosti i podrške klubu - Sportska centrala\nZvezda pušta u prodaju sezonske karte: Jedinstven primer vernosti i podrške klubu\n4 avg 2020. 12:27\nFK Crvena zvezda saopštio je da će u sredu 5. avgusta početi prodaja sezonskih karata za sezonu 2020/2021.\nZbog pandemije koronavirusa trenutno je na snazi zabrana prisustva publike na utakmicama Linglong Super lige Srbije, ali se crveno-beli oslanjaju na vernost svojih navijača.\n– U godini u kojoj obeležavamo 30 godina od osvajanja titule prvaka Evrope u Bariju, imamo priliku da prvi put u klupskoj istoriji osvojimo četvrtu uzastopnu titulu prvaka države.\nKupovina karata biće moguća i preko interneta, na novom klupskom sajtu razvijenom u saradnji sa našim dugogodišnjim partnerom, kompanijom iTicket, na kome će na jednom mestu biti moguće učlanjenje u klub, obnova članstva, kupovina novih i obnova sezonskih karata a tokom sezone i kupovina karata za utakmice pod posebnim uslovima za vlasnike sezonskih karata i članove kluba. I sve to uz mogućnost dostave na kućnu adresu ili preuzimanje na Stadionu „Rajko Mitić“ kada je reč o članskim i sezonskim kartama, odnosno štampu kod kuće kada je reč o kartama za utakmice.\nZa više informacija o sezonskim kartama i kupovini preko interneta posetite sajt Članstva FK Crvena zvezda na adresi www.budideozvezde.rs, stoji na sajtu FK Crvena zvezda.


Udruženje poljoprivrednika u BiH za sutra najavilo blokadu graničnih prijelaza - Klix.ba\nNezadovoljni načinom na koji vlasti u BiH tretiraju probleme u sektoru poljoprivrede Udruženje poljoprivrednika u BiH (UPBiH) sutra će pristupiti blokadi određenog broja graničnih prijelaza da bi ishodilo ispunjenje ranije istaknutih zahtjeva.\nNajavljeno je to danas na pres-konferenciji u Sarajevu na kojoj su o strateškim pitanjima razvoja bh. poljoprivrednog sektora govorili zastupnik u Parlamentranoj skupštini BiH (PSBiH) i predstavnik grupe poljoprivrednika pri Komisiji za vanjsku trgovinu i carine Jerko Ivanković Lijanović, zastupnica u Parlamentu Federacije BiH Alma Čardžić i predstavnik Regionalnog odbora Narodne stranke Radom za boljitak Istočno Sarajevo Srđan Kenjić.\nTemeljni zahtjev bh. poljoprivrednika tiče se usvajanja zakona o izmjenama i dopunama Zakona o carinskoj tarifi BiH koji bi se, prema njihovom očekivanju, trebao naći na dnevnom redu sutrašnjeg zasjedanja Predstavničkog doma PSBiH.\nUsto, poljoprivrednici insistiraju na tome da se u skladu sa Strategijom razvoja poljoprivrede izdvoji najmanje šest posto federalnog budžeta za podsticaje u poljoprivredi u narednoj godini, što iznosi oko 100 miliona KM.\nKako je rečeno, ništa od obećanja datih poljoprivrednicima nakon ratificiranja CEFTA - sporazuma nije realizirano, a radi se o obećanjima koja se tiču podsticaja na nivou entiteta i izmjene Zakona o carinskoj tarifi BiH, odnosno ukidanja carina na mašine, opremu i repromaterijale koji se koriste u poljoprivredi.\nStanje u sektoru poljoprivredne proizvodnje ocijenjeno je alarmantnim uz podsjećanje da je u godini koja je na izmaku BiH zabilježila rekordan vanjskotrgovinski deficit od oko osam milijardi KM (za 2006. iznosio oko šest milijardi KM)\nUsporedbe radi naveden je i podatak o tome kako će, prema najavama, Republika Hrvatska u narednoj godini izdvojiti oko 1,5 milijardi KM za poljoprivredu, dok se u istu svrhu u BiH planira izdvojiti oko 150 miliona KM.\nIstovremeno, rečeno je da se 43 posto budžeta Evropske unije izdvaja za poljoprivredu i ruralni razvoj, "a što bi trebalo biti indikator za BiH koja stremi ka učlanjenju u porodicu evropskih zemalja."\nU takvim okolnostima, kako je konstatirano, nije moguće biti konkurentan na tržištu niti ostvariti željeni plasman poljoprivrednih proizvoda.\nStoga, predstavnici Narodne stranke Radom za boljitak i bh. poljoprivrednika očekuju da će PSBiH konačno usvojiti izmjene i dopune Zakona o carinskin tarifama BiH, te da će napori na državnom nivou biti propraćeni odgovarajućim podsticajima na nivou bh. entiteta.


Predstvnici skoro 200 država usaglasili završnu deklaraciju na Samitu o klimi u Glazgovu – Svet - Radio Šabac\nPredstvnici skoro 200 država usaglasili završnu deklaraciju na Samitu o klimi u Glazgovu – Svet\nPredstvnici skoro 200 država danas su na Samitu o klimi u Glazgovu usaglasili završnu deklaraciju, nakon što je prihvaćen zahtev Indije da se formulacija „postepeno izbacivanje uglja“ zameni izrazom „postepeno smanjenje upotrebe uglja“.\nIako je većina smatrala da je na taj način završni dokumet u velikoj meri razvodnjen i da nije u skladu sa osnovnim ciljem da se porast temperatutre na Zemlji do kraja veka ograniči na 1,5 stepen, predstavnici svih 197 zemalja su ga potpisali, vodeći se načelom „bolje i ovakav, nego nikakav dokument“.\nPredsednik Samita COP26 Alok Šarma rekao je da „duboko žali“ zbog načina na koji je završeno usaglašavanje deklaracije.\n„Razumem da ste razočarani, ali je ipak od životnog značaja da zaštitimo ovaj paket mera“, kazao je Šarma.\nVisoki predstavnik Evropske unije za klimatsku politiku Frans Timermans rekao je da je insistiranje Indije da se iz teksta izbaci formulacija „postepeno izbacivanje uglja“ duboko razočaravajuća, ali je ocenio da, uprkos tome, deklaracija predstavlja „istorijsku odluku“.\nKako prenosi AP, on je upozorio učesnike skupa da o tome ne postoji saglasnost, a za globalno zagrevanje je optužio „neodrživi način života i potrošački mentalitet ljudi u bogatim državama“.\nTimermans je nakon toga upozorio da učesnici skupa rizikuju da „u ovoj maratonskoj trci posrnu nekoliko metara pre cilja“.\n„U ime Boga, ne ubijajte ovaj trenutak. Molim vas da usvojimo ovaj tekst, kako bismo ulili nadu u srca naše dece i unuka“, kazao je Timermans.\nPredstavnik Kine je, međutim, poručio da i dalje postoje razlike u stavovima i ocenio da je predloženi tekst deklaracije „daleko od savršenog“.\n„Kina je spremna da radi sa svima kako bi se došlo do izbalansiranog i pragmatičnog teksta, koji uzima u obzir interese svih strana“, kazao je predstavnik Kine.\n„Ne verujemo da predloženi pristup tom problemu svima odgovara. Pozivam vas da čujete i naš glas i da vaš stav o tom pitanju malo prilagodite našem“, rekao je predstavnik Juže Afrike.


Neobična arhitektura je u prvi plan stavila kreativnost i maštovitost dizajnera, ali to ne znači da je odustala i od svoje funkcionalnosti...\nUostalom, to je uvek krajnji cilj svakog arhitektonskog projekta – da nahrani našu maštu ali i da pruži odgovarajući prostor za opuštanje i socijalizaciju. Takav jedan projekat predstavlja i ovaj originalni dom koji je s jedne strane projektovan tako da u potpunosti odgovara navikama jedne porodice, ali da pritom ponudi i razigran društven program u vidu bazena, saune, prostora za roštiljanje ali i kancelariju.\nphoto: Paul Renaud\nPolazna osnova dizajna proizilazi iz poštovanja prema postojećem drveću u okolini, nakon čega sledi položaj bazena koji za cilj ima stvaranje intimnog društvenog prostora u zadnjem delu imanja. Nakon toga, na red dolazi podignuta terasa koja stvara izgled nekakve plutajuće strukture, dok skulpturalni stubovi imitiraju i uokviruju obrise okolnih stabala. Na kraju, gornji nivo zgrade preuzima funkciju svojevrsne platforme za posmatranje, pružajući fantastičan pogled na okolno drveće susednog rezervata prirode.\nPretežna upotreba cigle od sirove gline i njenog različitog rasporeda potiče iz namere da se ponovo prisvoji i reinterpretira jedan od najtradicionalnijih građevinskih materijala u ovom delu Bolivije.


Premijer Brandenburga: Susret Putina i Merkelove — prvi korak ka ukidanju štetnih sankcija - 18.08.2018, Sputnik Srbija\nSastanak nemačke kancelarke Angele Merkel i predsednika Rusije Vladimira Putina u subotu trebalo bi da bude „prvi korak ka ukidanju evropskih sankcija Rusiji“... 18.08.2018, Sputnik Srbija\n08:31 18.08.2018 (Osveženo: 08:58 18.08.2018)\nSastanak nemačke kancelarke Angele Merkel i predsednika Rusije Vladimira Putina u subotu trebalo bi da bude „prvi korak ka ukidanju evropskih sankcija Rusiji“, izjavio je premijer Brandenburga Ditmar Vojtke.\nAko Moskva ispuni Minske sporazume, Evropa bi trebalo da bude spremna da oslabi „štetne ekonomske sankcije“, naglasio je nemački političar.\nSlobodna demokratska partija Nemačke pozvala je Angelu Merkel da se „jasno izražava“ na planiranom sastanku sa Vladimirom Putinom u subotu, pišu kolumnisti lista „Lajpciger folkscajtung“.\n„Očekujem da Angela Merkel vodi pregovore oštro i sa jasnim pogledom na stvarnost“, rekao je zamenik predsednika šefa poslaničke grupe te partije u Bundestagu Aleksandar Graf Lambsdorf.\n„Ona mora jasno da stavi do znanja da je povratak poverenju i saradnji sa Rusijom nemoguć sve dok se situacija na istoku Ukrajine ne popravi i Rusija ne prestane sa tajnim operacijama sa ciljem da podeli i oslabi EU“, dodao je političar.\nOsim toga, Merkelova treba da objasni Putinu da će Evropska unija priznati projekat gasovoda „Severni tok 2“ samo ako Moskva „konačno prestane da stalno pokušava da destabilizuje Evropsku uniju“.\n18 Avgust 2018, 07:01\nSa druge strane, premijer Brandenburga Ditmar Vojtke izrazio je nadu da će sastanak Merkelove i Putina biti prvi korak ka ukidanju evropskih sankcija Rusiji.\n„Uvek je bilo bolje razgovarati nego lupati vratima ili pisati uvredljive poruke na Tviteru“, objasnio je nemački političar.\n„I Putin mora da ispuni obećanja. Međutim, ako Rusija stvarno bude realizovala Minske sporazume radi završetka ukrajinskog sukoba, onda bi Evropa trebalo da bude spremna da ublaži štetne ekonomske sankcije“, dodao je Vojtke.\n„Potrebno nam je više optimizma u našim odnosima sa Rusijom. Ovo je važno prvenstveno za naše kompanije u istočnoj Nemačkoj koje u najtežim uslovima pokušavaju da održe kontakte sa ruskim poslovnim partnerima. Bilo bi lepo kada bi oni videli svetlo na kraju tunela“, zaključio je premijer Brandenburga.


Nasilje nad ženama i devojčicama je problem globalnih razmera. U svetu oko 70% ženatokom svog života doživi psihičko ili seksualno nasilje od strane muškaraca – većinom supruga, intimnih partnera ili nekoga koga poznaju.\nNasilje gotovo nikad nije izolovani incident, već je prisutno dugi niz godina pre nego što se prijavi, a izlazak iz nasilja i napuštanje nasilnika nikad nije lako. Za izlazak iz nasilja je uvek potrebna podrška.\nSOS telefon Vojvodina je namenjen ženama koje trpe nasilje ili neki drugi oblik partnerskog nasilja, onima koje su izašle iz situacije nasilja, ali im je potrebna pravna, socijalna, psihološka ili neka druga vrsta pomoći. Telefon je takođe namenjen deci, članovima porodice i osobama bliskim ženama koje se nalaze u situaciji nasilja.\nPozivi na SOS broj 0800/ 10-10-10 su besplatni za sve žene sa teritorije Vojvodine .\nRadno vreme SOS telefona je svakog radnog dana od 10-20h.\nYou are here: PočetnaVESTIU toku međunarodna kampanja „16 dana aktivizma protiv nasilja nad ženama“


Ambasador Nemačke u Beogradu Tomas Šib, Foto: Beta/Slobodan Miljević\n- Problem je bio pronaći rešenje za Kosovo, prethodno su primenjena sva diplomatska sredstva, dodao je nemački ambasador.\nObjavljeno: 07.04.2021. 21:00h\n- Svestan sam da je to kontroverzno pitanje i da nije bilo odluke Saveta bezbednosti UN (o pokretanju vojne akcije). Ali neka odluka je morala da bude doneta, cilj je bio izbeći humanitarnu katastrofu, izbeći genocid, rekao je Šib za Radio-televiziju Vojvodine.\nŠib je kazao da je bombardovanje bilo veoma teško za Srbiju, ali da ne bi trebalo zaboraviti da se nije tek tako desilo.\n- Svi su saglasni da problem Kosova mora da se reši, to bi bilo na dobrobit i Srbije i Kosova i regiona, kazao je Šib.\nNa pitanje da li bi Nemačka mogla da uskrati podršku Srbiji na evropskom putu ako Beograd ne prizna nezavisnost Kosova, Šib je rekao da je to više od hipotetičkog pitanja" i da "ne želi da bude toliko pesimističan.\n- Nadamo se da će obe strane biti konstruktivne, ne mogu pregovori da budu završeni pozitivno ako nema poverenja i dobre atmosfere. Apelujemo na obe strane da izbegavaju izjave koje mogu da pogoršaju atmosferu i otežaju postizanje kompromisa, naveo je nemački diplomata.\nNAJNOVIJA INFORMACIJA: Poznato stanje ministra u Vladi Srbije, Ratka Dmitrovića nakon što je priključen na KISEONIK\nMINISTAR VLADE RATKO DMITROVIĆ U TEŠKOM STANJU: Priključen na kiseonik!\nAmbasador NemačkeTomas ŠibBombardovanje Jugoslavije 1999Genocid na KosovuBeograd i Priština


Mitsotakisovi ekonomski planovi stavljeni na test Evrogrupe\nBy Zacharias Petrou / Објављено на: September 10, 2019\nNa sastanku Evrogrupe u petak, grčki ministar finansija Christos Staikouras imaće priliku da proceni reakciju partnera iz evrozone na ciljeve politike koje je krajem vikenda izneo premijer Kyriacos Mitsotakis na Međunarodnom sajmu u Solunu.\nVlada će sada skrenuti pažnju na dva različita cilja: sprovođenje reformi koje je obećao Mitsotakis, i postavljanje temelja za smanjenje primarnih ciljeva viška od 2021. godine nadalje.\nŠto se tiče sprovođenja programa Nove demokratije, očekuje se da će dva značajna zakona biti dostavljena parlamentu u narednih nekoliko sedmica.\nPrvi je nacrt zakona koji je osmišljen da deblokira investicije poput projekta preuređenja turističkog mesta Elliniko, ali i privuče nove investitore. Drugi je novi zakon o poreznoj reformi koji će biti predstavljen sledećeg mjeseca, primjenjujući niz obećanja Mitsotakisa koja je dao tokom vikenda, a koštaće oko 1,2 milijarde eura.\nIstovremeno, Ministarstvo finansija će izraditi nacrt budžeta za 2020. godinu i nastojati da garantuje da će državni prihodi i dalje biti iznad postavljenih ciljeva; analitičari ovo smatraju ključnim ako bi međunarodni kreditori trebalo da budu uvereni da je smanjenje ciljeva primarnog viška održivo.\nŠtaviše, Ministarstvo finansija će se zalagati da obezbedi snažan rast na kraju 2019. godine i da izdaci ne otvaraju fiskalni jaz. Predviđa se da će grčka ekonomija u 2019. porasti za 2,2 posto na osnovu većeg izvoza i povećanih prihoda od turizma, prema predviđanjima EU.\nGrčki funkcioneri staviće na raspolaganje sve dostupne podatke koje će poverioci morati da pregledaju kada, 23. septembra, stignu u Atinu na pregled ekonomije posle periioda finansijskog spasavanja Grčke.\nU međuvremenu, kako je premijer otkrio u Solunu, Staikouras će na sastanku Evrogrupe u Helsinkiju obavestiti članove o nameri vlade da ranije otplati skupe zajmove MMF-u, s ciljem da se što pre vrati na investicioni nivo./ibna


Unucima prvog rendgenologa vraćen plac na Slaviji\nUnucima doktora Aleksandra Markovića (1878–1961), prvog srpskog rendgenologa, rešenjem Agencije za restituciju vraćeno je 400 kvadratnih metara na Slaviji. Reč je o prestižnom građevinskom zemljištu u Ulici prote Mateje 3 gde se nekada nalazila Markovićeva kuća, a danas je tu veliki parking. Zahtev za vraćanje imovine podneli su zakonski naslednici dr Markovića koji žive u Južnoj Africi i Australiji. – Ovo je svojevrsno ispravljanje istorijske nepravde – rekla je za Tanjug Ivana Milošević, savetnica u Agenciji za restituciju. Doktor Aleksandar Marković je kao vojni kapetan rukovodio odeljenjem vojne bolnice, bio je predstavnik kulturne, naučne i vojne elite tog vremena, a Miloševićeva navodi da su on i njegova porodica doživeli tragičnu sudbinu. – Njegova supruga, koja je bila Jevrejka,


„Karavan kulture govora“ krenuo iz Biblioteke grada Beograda - Ministarstvo kulture i informisanja\nU Biblioteci grada Beograda danas je počela realizacija projekta „Karavan kulture govora“ koji je sastavni deo akcije „Negujmo srpski jezik“.\nU okviru pomenutog projekta koji uz podršku Ministarstva kulture i informisanja realizuje Udruženje za razvoj i unapređenje kulture govora “Izražajnost“ biće organizovane radionice sa mladima u okviru kojih će tim stručnjaka kroz praktične vežbe uputiti decu kako sami da nastave da rade na razvijanju svoje kulture govora.\nPored radionica, biće organizovane i tribine čiji je cilj da probude svest kod najšire populacije o neophodnosti negovanja lepog izražavanja.\nJedan od učesnika „Karavana kulture govora“ humanitarac Arno Gujon, koji je dokazao da se radom i uz mnogo truda može dostići visok nivo kulture izražajnosti, čak i kada se govori na stranom jeziku, rekao je da mu je učešće u akciji "Negujmo srpski jezik" najveća nagrada za trud koji je uložio u učenje srpskog jezika, podsetivši da pre 10 godina nije znao nijednu reč, a motiv da uči srpski jezik bila mu je želja da razume srpski narod u celini.\n"Želeo sam da razumem strahove, probleme ljudi na Kosovu i Metohiji, sve bake, deke i decu, i da o tome svedočim u Francuskoj. Učeći srpski jezik, otkrio sam dušu srpskog naroda i više sam saznao o srpskom narodu učeći jezik i slušajući ljude ovde nego iz svih knjiga koje sam pročitao", kazao je Gujon.\nOn je dodao da će u okviru "Karavana kulture govora" govoriti o milozvučnosti i širini srpskog jezika i to će spojiti sa ljubavlju prema izgovorenoj reči i ukazaće na važnost negovanja srpskog jezika, jer, kako kaže, kultura govora je jedan od preduslova za uspešan život pojedinca i celog društva.\nSlobodan Roksandić, jedan od osnivača Udruženje za razvoj i unapređenje kulture govora “Izražajnost“ kaže da im je namera da "karavan" poseti u narednom periodu što veći broj gradova širom Srbije i, nada se, Republike Srpske.\nDirektorka Biblioteke grada Beograda Jasmina Ninkov, koja je od samog početka uključena u akciju „Negujmo srpski jezik“ kazala je da vlada veliko interesovanje za projekat "Karavan kulture govora" i da su je zvale kolege iz biblioteka širom Srbije sa željom da ta akcija bude realizovana i kod njih.


SNHR: Od septembra u Siriji bombardovano 27 zdravstvenih ustanova\nNaslovnica NAJNOVIJE Svijet SNHR: Od septembra u Siriji bombardovano 27 zdravstvenih ustanova\nŠam – Prema izvještaju od septembra do danas bombardovano je 27 zdravstvenih ustanova i to 17 u Halepu i deset u Rakki. U napadima je poginulo 58 civila među kojima i troje djece, osam žena i 11 zdravstvenih radnika\nOd kraja septembra prošle godine u Siriji je bombardovano 27 zdravstvenih centara, a poginulo je 58 civila, navodi se u izvještaju Organizacije za nadgledanje poštivanja ljudskih prava u Siriji (SNHR) pod nazivom “Masakr Grozni”.\nIstiče se da je od septembra do danas bombardovano 27 zdravstvenih ustanova i to 17 u Halepu i deset u Rakki. U napadima je poginulo 58 civila među kojima i troje djece, osam žena i 11 zdravstvenih radnika.\nUnatoč navodima ruskog ambasadora, ministra vanjskih poslova i nekih zvaničnika u Vijeću sigurnosti UN-a da “oni kao ni pristalice sirijskog predsjednika Bashara al-Assada nisu počinili ratni zločin u Siriji” u izvještaju se kaže da Rusija u Siriji krši ljudska prava.\nNavode o ruskim zločinima u Siriji, ističe se u izvještaju, treba uzeti kao ozbiljan problem i pozivaju da se s tim u vezi pokrene istraga.\nPredsjednik SNHR-a Fadil Abdulgani ističe da Rusija bombardovanjem sirijskih građana, zdravstvenih ustanova na području koje se nalazi pod kontrolom sirijske opozicije želi poslati poruku da ne postoji crvena linija koja bi za njih značila sigurnost te da treba da napuste to područje.


Sahranjeni posmrtni ostaci junaka sa Košara Zorana Veselića /foto/ - Sputnjik Srbija\n17:09 05.02.2021 Preuzmite kraći link\nPosmrtni ostaci Zorana Veselića pronađeni su i identifikovani prošle godine i pre nekoliko dana su preuzeti u Prištini, a predsednik Komisije za nestala lica Vlade Srbije Veljko Odalović rekao je da se nastavlja sa aktivnostima vezanim za traganje za nestalim licima.\n„Neke okolnosti, vezane za pandemiju, usporile su taj, svakako težak zadatak s kojim nećemo stati. Pre dva meseca bili smo na Košarama i u Prištini gde smo informacije koje posedujemo podelili s nadležnima i očekujemo da uskoro identifikujemo još lica“, kazao je Odalović.\nDodao je da je ukupno oko 570 lica na listi nestalih Srba, od kojih su 24 vojnika, saopšteno je iz Ministarstva odbrane.\nZastavu Republike Srbije, kojom je bio prekriven kovčeg Zorana Veselića, u znak zahvalnosti otadžbine, iz ruku starijeg vodnika Vladimira Mitnavera primio je Veselićev ujak Stevan Petrović.\nSa Košara se šest vojnika vode kao nestali, a Odalović izražava nadu da će uskoro, kada budu radili proveru lokacije koju su u novembru pokazali privremenim institucijama u Prištini, pronaći još neka tela.\n„To je težak zadatak od koga nećemo odustati ni jednog trenutka. Vojnici koji su dali svoje živote obavljajući najsvetiji zadatak odbrane otadžbine to zaslužuju od nas“, rekao je Odalović.\nNa grob heroja sa Košara Zorana Veselića, rođenog 12. februara 1972. godine u Sremskoj Mitrovici, 22 godine posle njegove junačke pogibije u redovima 125. herojske brigade, vence su položili predstavnici Vlade Srbije, Ministarstva odbrane i Vojske Srbije, Ministarstva unutrašnjih poslova, Žandarmerije, boračkih organizacija, meštani njegovog rodnog Laćarka, rodbina i saborci.\nZoran Veselić je odlikovan Ordenom za zasluge u oblasti odbrane i bezbednosti.\nZastavu Republike Srbije, kojom je bio prekriven kovčeg Zorana Veselića, u znak zahvalnosti otadžbine, iz ruku starijeg vodnika Vladimira Mitnavera primio je Veselićev ujak Stevan Petrović, prenosi Tanjug.\nsahrana, heroji sa Košara, Košare


Dodik: Rusija će pomoći Republici Srpskoj i BiH – SveVesti.net\nDodik: Rusija će pomoći Republici Srpskoj i BiH\n“Ministar Lavrov je obećao pomoć Rusije u medicinskom materijalu za Republiku Srpsku i BiH koji je neophodan u borbi protiv virusa korona. Zamolio sam šefa ruske diplomatije da pomogne i da se omogući da medicinska sredstva i lekovi iz Rusije budu dostupni u Republici Srpskoj i BiH, posebno u ovoj situaciji kada se borimo protiv širenja epidemije virusa korona i kada su nam ta sredstva uskraćena iz EU”, istakao je Dodik.\nU izjavi za Srnu, on je dodao da je preneo Lavrovu da Republika Srpska i BiH ulažu maksimalne napore i čine sve u skladu sa svojim mogućnostima da spreče širenje epidemije.\nU Banjaluci će od četvrtka biti ukinut javni prevoz, izjavio je gradonačelnik Igor Radojičić.\nOn je rekao da će biti uveden redukovan oblik prevoza za lica koja obavljaju određene poslove, pre svega za zdravstvene radnike, ali i za adiministraciju, policiju i neke druge delatnosti.\nRadojičić je kazao da će taj saobraćaj, koji će početi od četvrtka, biti organizovan u vrlo malom broju linija i da će biti besplatan, prenosi RTRS.\n“Zahvalio sam ministru Lavrovu na interesovanju za situaciju u Srpskoj i BiH, kao i na pomoći koju nam je Rusija uvek pružala i zamolio da prenese pozdrave predsedniku Ruske Federacije Vladimiru Putinu koji i u ovim trenucima ne zaboravlja na Republiku Srpsku i razmišlja o nama”, naglasio je Dodik.\nDodik je izjavio i da neće biti problema u snabdevanju osnovnim životnim namirnicama – uljem, šećerom, brašnom, solju, sojom…\nOn je izjavio nakon posete kompaniji Bimal da je obezbeđen repromaterijal za nesmetanu šestomesečnu proizvodnju ulja i šećera za tržište Republike Srpske, Federacije BiH i Brčko distrikta.\n“Neće biti problema u celoj BiH sa snabdevanjem šećerom i uljem”, izjavio je Dodik i dodao da je juče u Beogradu sa srpskim predsednikom Aleksandrom Vučićem, osim o obezbeđivanju sirovina za proizvodnju ulja i šećera, razgovarao i o obezbeđivanju svih drugih namirnica neophodnih za tržište BiH.\nDogovorili su izvoz pšenice, soje i kukuruza i to po 15 hiljada tona za RS i FBiH.\nRekao je da je zahvalan predsedniku Vučiću na razumevanju. Dodao je da su skladištaa u BiH puna i da nema razloga za paniku.\n“Fabrike proizvode duplo više nego što su potrebe tržišta BiH”, rekao je Dodik.\nPrevious Privremeno se zatvaraju aerodromi za putnike u Bosni i Hercegovini\nNext Božović i Mandić: Apel Vučiću za pomoć Crnoj Gori


Čedomir Jovanović: Ovakav jezik se govorio pred svaku katastrofu na našim prostorima | Kliker.info\nČedomir Jovanović: Ovakav jezik se govorio pred svaku katastrofu na našim prostorima\nRezultate izbora na Kosovu vidim kao izraz potrebe za osvježenjem unutrašnje političke scene na samom Kosovu, ali i u odnosima sa Srbijom. Kosovo je pokazalo visok stepen demokratske kulture u izbornom procesu, i sada je vrijeme da se ta energija unese u regionalnu saradnju, poručio je u utorak lider LDP-a Čedomir Jovanović.\nJovanović je ocijenio kako izbore na Kosovu vidi “kao izraz potrebe za osvježenjem unutrašnje političke scene na samom Kosovu, ali i u odnosima sa Srbijom”.\n“Kosovo je pokazalo visok stepen demokratske kulture u izbornom procesu, i sada je vrijeme da se ta energija unese u regionalnu saradnju. Nadam se da će se u Prištini brzo formirati nova vlada sa stabilnom većinom u parlamentu, koja će imati snage da postigne sporazum sa Beogradom koji će društvo na Kosovu razumijeti i prihvatiti”, naveo je predsjednik LDP-a.\nJovanović je upozorio kako “danas iz Beograda napadaju Kurtija jezikom koji se govorio pred svaku katastrofu na našim prostorima”, i da takve izjave ne smiju da imaju prostor u srbijanskoj politici.\n“Ako biramo rječnik devedesetih, onda ishod ne može da bude drugačiji nego tragedija koju smo već preživjeli. Kurti nije prijetnja za Srbiju, već šansa, zbog nade koje u njemu prepoznaje kosovsko društvo, i podrške koju uživa. U izjavama Aljbina Kurtija da želi da razgovara i sa Srbima na Kosovu, a ne samo sa Beogradom treba vidjeti šansu za veći stepen integracije Srba u kosovsko društvo i institucije”, zaključio je on.\n“Pred nama je ključni period u kome se pregovori Beograda i Prištine moraju pomjeriti sa mrtve tačke. Ohrabruje pojačano angažovanje naših zapadnih partnera i činjenica da i SAD i Evropska unija ovaj proces vide kao vrhunski prioritet”, kazao je Jovanović.\nNa kraju je istakao kako “bez dogovora Srbije i Kosova nemoguće je ostvariti trajni mir na Balkanu”…\n“I u tim naporima nam je najviše potrebna podrška susjeda iz regiona. Posljednjih godinu dana zamrznutih pregovora bez napretka jasno su pokazali koliki teret to predstavlja za sve regionalne inicijative poput CEFTA, i napredak pojedinačnih država na evropskom putu”, kazao je lider LDP-a.


Hiljade najlepših impresija sa sobom nose posetioci Stopića pećine nakon što završe obilazak njenih dvorana i skrivenih hodnika.\nSpeleološka lepotica Zlatibora nesvakidašnjim podzemnim pejzažima osvojila je srca brojnih ljubitelja prirode i ostala najposećenija pećina Srbije. Sa preko 120.000 poseta, koliko je zabeleženo tokom 2020. godine, oborila je sve\nIako je ideja o turističkom uređenju Stopića pećine potekla još sedamdesetih godina 20. veka, ozbiljnim radovima pristupilo se tek početkom ovog milenijuma. Put od istraživanja dr Radenka Lazarevića i čeških speleologa (koji su iza sebe ostavili njene nacrte i planove) do jedne od najuređenijih pećina Srbije bio je dug i nimalo lak.\nProbijanje prilaznog puta i staza do pećine, uređenje parking prostora, osvetljenje pećinskih dvorana i trasiranje staza za posetioce na ekološki veoma osetljivom području bio je pravi izazov za Turističku organizaciju Zlatibor kada se krenulo sa radovim na uređenju pećine. Obzirom da je zaštićena kao spomenik prirode od izuzetnog značaja, sve radove sprovodili smo u saradnji sa Zavodom za zaštitu prirode i Ministarstvom za zaštitiu životne sredine. Vodili smo računa da ne oštetimo nijedan segment pećinskog nakita, da ne narušimo sklad pećinskog ekosistema, ali i da staze trasiramo tako da posetiocima omoguće obilazak svih atraktivnih elemenata pećine – seća se Jovan Pavlović iz Turističke organizacije Zlatibor, koji je u uređenju pećine učestvovao od samog početka.\nStopića pećina je uređena za posete i puštena u rad 2009, od kada ne prestaje interesovanje javnosti.\nObilaze je turisti, istražuju iskusni speleolozi i mladi naučnici, domaći i inostrani novinari i TV ekipe prave reportaže o njenoj lepoti, a poslužila je i kao autentičan prostor za snimanje muzičkih spotova.\nPre više od jedne decenije, kada je otvorena za posete, uređene su Svetla i Tamna dvorana, Sala sa kadama i Kanal sa kadama i plato kod vodopada, što je i danas najatraktivniji deo pećinskog kompleksa. Priroda je bila darežljiva prema ovoj speleološkoj lepotici darujući joj jedinstvenu vrednost, čuvene bigrene kade. One su amblem pećine bez premca u celoj Evropi. Počev od korita Trnavskog potoka, koji protiče kroz pećinu, ređaju se poprečno vijugavi, rumenkasti bigreni nabori, koji zagrađuju udubljenja različite širine, dužine i dubine, stvarajući kade pri dnu plitke i uske, a zatim sve veće i dublje. Voda koja kroz kanal dospeva u pećinu puni kade, a u periodu većih padavina preliva se preko kada i stvara autentičan doživljaj.\nTokom 2015. završena je izgradnja staze i platforme iznad bigrenih kada, a 2016. ugrađena led rasveta u različitim bojama koja naglašava nesvakidašnju lepotu podzemnog pejzaža. O neverovatnom izgledu ovog prizora svedoči oduševljenje svakog posetioca koji je makar i jednom obišao pećinu. Poseban utisak ostavlja 10 metara visok podzemni vodopad čiji huk naglašava jačinu prirode i lepotu svega što ona može da stvori.\nStopića pećina je od otvaranja svake godine beležila nove rekorde u broju posetilaca, a kako ističe Jovo Pavlović, ubedljivo najveći broj poseta zabeležila je 2020.\nSmatram da je tome najviše doprinelo uređenje nove staze koja je izgrađena kroz Kanal sa kadama i za posete otvorena početkom 2020. godine. Lepota pećinskog nakita i dobra promocija dovode nove turiste, a uređenje još jednog dela pećine, koji do sada nije bio otvoren za javnost, privlači i one koji su je već posetili da joj se opet vrate – kaže Jovo ponosan na sve ono što je proteklih godina postignuto.\nDosta toga je do sada urađeno na adaptaciji pećine za turističke obilaske. Osvetljena je led rasvetom, regulisan je tok Trnavskog potoka čime je rešen problem izlivanja vode tokom većih bujica, a s obzirom da se posebno vodi računa o bezbednosti posetilaca, obijanje pokretnog kamenja sa litica pećine, održavanje bezbednosnih ograda i pešačkih staza obavezne su aktivnosti koje se sprovode svake godine.\nDa se sa radovima na uređenju pećine neće stati najavljuje Pavlović:\nU narednom periodu posebno ćemo se posvetiti uređenju suvenirnice. Objekat za tu namenu već je izgrađen pored parking prostora, a u okviru njega uređujemo i sanitarni čvor. Posetiocima će posebno biti interesantna mini pijaca, locirana na početku prilazne staze. Očekuju nas radovi na proširenju prilaznog puta i parkinga, a u planu je uređenje pešačke staze koja do ulaza u pećinu vodi pored atraktivnih vigleda (otvora u zemlji povezanih sa pećinskim kanalima).\nŠto se tiče daljeg uređenja same pećine i proširenja staza kroz Rečni kanal i Kanal sa kadama, sve naše planske aktivnosti donosićemo u saradnji sa Zavodom za zaštitu prirode i Ministarstvom zaštite životne sredine. Tako će se na najbolji način uskladiti razvoj turističke delatnosti sa očuvanjem zaštićenog područja.\nZaštićenim prirodnim dobrom Stopića pećina upravlja Turistička organizacija Zlatibor. Od otvaranja pećine za posete do danas njeno uređenje se finansira udruženim sredstvima Ministarstva za zaštitu prirode, opštine Čajetina i Turističke organizacije Zlatibor, a lokalna samouprava posebna sredstva i napore ulaže u regulisanje imovinsko-pravnih odnosa kako bi neometano moglo da se nastavi sa daljim uređenjem.\nMalo je turističkih atrakcija u Srbiji koje se mogu pohvaliti da su za posetioce otvorene svakog dana tokom cele godine, a Stopića pećina je jedna od njih. Ljubazni vodiči na usluzi su svim posetiocima koji žele da obiđu i detaljnije upoznaju ovaj speleološki biser. A pored iscrpnih informacija, zanimljivih legendi i nesvakidašnjih priča koje nesebično prenose svakom gostu, vredni vodiči i čuvari brinu se o bezbednosti posetilaca, čistoći i očuvanju ovog zaštićenog prirodnog dobra.\nJovan Pavlović, Stopića pećina, TO Zlatibor, Zlatibor


Turisti iz VUHANA ušli u Srbiju: Ostaju dva dana, PREGLED odmah na granici - Bizlife.rs\nNjih su na graničnom prelazu u Malom Zvorniku pregledali epidemiolozi iz Instituta za javno zdravlje “Dr Milan Jovanović Batut“ i Zavoda za javno zdravlje Šabac i ustanovljeno je da nisu zaraženi, ali će biti pod stalnim nadzorom tokom boravka u našoj zemlji.\nTuristi iz Vuhana danas i sutra borave u Srbiji odakle će se uputiti u Budimpeštu.\nEkipa Tanjuga bila je na graničnom prelazu, gde je pregledano 29 turista iz Кine koji su avionom stigli do Milana, a zatim autobusom krenuli u posetu Hrvatskoj, BiH, Srbiji…\nPregled je obavljen tako što je turistima merena temperatura uz pomoć bezkontaktnog toplomera.\nEpidemiolozi kažu da građani Srbije mogu da budu mirni, da nema razloga za paniku, jer je zdravstveno stanje kineskih turista uredno.\nEpideomiolog Vladan Šaponjić iz Instituta “Batut“ rekao je da će svi putnici koji dolaze iz Vuhana biti u posebnoj proceduri i da će, ukoliko se ustanovi da neko od njih ima povišenu temperaturu ili znake respiratornih infekcija, biti izolovan i da će u tom slučaju biti primenjene sve neophodne mere zaštite.\n“Situacija se prati, ovo je ozbiljan zdravstveni problem u Кini, ali nema mesta za paniku“, rekao je Šaponjić.\nPrema njegovim rečima, radi se na ispitivanju i praćenju svih epidemioloških, kliničkih i virusoloških karakteristika korona virusa. “Radi se o klasičnoj infekciji disajnih puteva, a kod određenog broja ljudi, može doći do težeg oblika infekcije od kojih je najozbiljnija upala pluća“, naveo je Šaponjić.\nSavetovao je građanima da prate informacije u medijima, naročito one koje objavljuje Ministarstvo zdravlja, kao i nadležne institucije.\nDodao je da će građani u slučaju povećanog rizika širenja virusa biti blagovremeno obavešteni i napomenuo da u ovom trenutku nema razloga za brigu.\nКineski turisti su 22. januara sleteli u Milano, a boravili su u Veneciji, Ljubljani, Zagrebu, Dubrovniku i Sarajevu.\nbeograd kina turisti Srbija vuhan


13/05/2020 | 11:42\nSberbank Srbija iz svog portfolija proizvoda izdvaja četiri vrste faktoringa: regresni faktoring, obrnuti tj. dobavljački faktoring, neregresni faktoring s opcijom ugovaranja osiguranja, a ono što posebno treba istaći je da je od početka ove godine, u ponudi i međunarodni faktoring sa Rusijom.\n„Promet u faktoringu u okviru Sberbank Srbija, tokom 2019. godine porastao je za čak 119 odsto, uz istovremeni značajan rast portfolija od 84 odsto. Navedeno postignuće rezutat je uspešnog angažovanja, u cilju potpunog prilagođavanja ovih procesa i usluga, potrebama naših klijenata, kao i činjenice da je na našem tržištu prepoznat značaj faktoringa u efikasnom upravljanju i prikupljanju likvidnih sredstava. Mi u Sberbank želimo da u Srbiji primenimo iskustva i praksu sa razvijenih tržišta na kojima posluje Sberbank Grupa, te da domaćim kompanijama omogućimo da dodatno unaprede svoje poslovanje i efikasnost u izazovnom poslovnom okruženju. Faktoring je posebno popularan u segmentu malih i srednjih preduzeća, kojima ovaj proizvod pruža neophodnu konkurentsku prednost u prodaji sopstvenih proizvoda i usluga. Baš iz ovog segmenta proističe većinski rast ostvaren u prethodnom periodu“, izjavio je Vladimir Bošković, član Izvršnog odbora Sberbank Srbija, nadležan za poslove s privredom i globalna tržišta.\nVažnost i potencijal u razvoju tržišta faktoringa je nemerljiva za sve grane privrede bez obzira na veličinu kompanije. Osnovne prednosti ovog finansijskog alata, u odnosu na konvencionalne oblike finansiranja, su fleksibilnost i činjenica da se odobrena sredstva ne tretiraju kao kreditna zaduženost.\nDa podsetimo, korišćenjem faktoringa Sberbank klijentima se omogućava prostor za druga, najčešće investiciona zaduženja, što je posebno korisno kompanijama koje pripadaju segmentu male privrede. Važno je istaći da su kamate na ovaj proizvod stabilne i prilagođene kretanju stopa na tržištu. Praksa pokazuje da korisnici ovog proizvoda razumeju sve njegove prednosti, s obzirom na to da skoro 90 odsto klijenata produžava ugovore i nastavlja korišćenje ove usluge.\n“KORONA” BIZNIS: Slovenci napravili DEZINFIKATOR novca\nVladimir Bošković, CEO Sberbank Srbija: “Banka kao partner građanima i privredi”...


Šumadija, najnovije vesti - Naslovi.net\nU Šumadiji još 301 osoba zaražena korona virusom\nPressek pre 4 dana\nOd 1.391 testiranih uzoraka, čiji su rezultati stigli u četvrtak do 20 sati, 301 je bio pozitivan na kovid-19. U pitanju su 193 osobe iz Kragujevca, 40 iz Aranđelovca, 22 iz Topole, 8 iz Rače, 10 iz Knića, 15 iz Batočine i 12 iz Lapova, navodi se u… »\nŠkoda izabrala Kragujevac: Evo šta će češka kompanija da pravi u Srbiji\nFoto: Tanjug Kompanija “Škoda” počinje proizvodnju tramvaja u MIND parku u Kragujevcu. U planu je proizvodnja trakcionih motora i inženjering, do proizvodnje kompletnih tramvaja za kupce u centralnoj i istočnoj Evropi, ali i za druge porudžbine… »\nKorona presek: Novozaraženih 301, na bolničkom lečenju 225 pacijenata, na respiratoru 17\nGlas Šumadije pre 6 dana\nU Šumadiji je danas ( 14.10. ) registrovan 301 novi slučaj zaraze virusom korona, od testiranih 1.391. Odnosno 21,64 odsto u odnosu na broj testiranih. Broj novozaraženih, raspoređno po opštinama: Kragujevac: 193 Aranđelovac: 40 Topola: 22… »\nI “Škoda” u “MIND parku”\nRitam grada Kg pre 6 dana\nGradnočalenik Kragujevca Nikola Dašić najavio je da će do kraja godine u Kragujevac doći kompanija “Škoda”, kako bi u “MIND parku” započela proizvodnju. U planu je, kako je rekao, proizvodnja trakcionih motora i inženjering, do proizvodnje… »\nU Kragujevcu broj novozaraženih sličan jučerašnjem\nRTK pre 5 dana\nPrema podacima Instituta za javno zdravlje za 14. oktobar do 20 časova, od 1391 novouzorkovanog brisa, pozitivan je 301, što je 21,64% u odnosu na broj obrađenih briseva. U Kragujevcu su kovidom 19 inficirane 193 osobe, u Aranđelovcu 40, Topoli 22… »\nGradonačelnik Kragujevca Nikola dašić za kurir o dolasku Škode u šumadiju: Izvanredna prilika za domaće proizvođače i…\nDolazak Škode u Kragujevac i početak proizvodnje pod okriljem ove kompanije osim što predstavlja nova radna mesta za naše sugrađane upravo ima i mnogo širi karakter. Naime, Škoda će u Kragujevcu proizvoditi trakcione motore i kompletne tramvaje za… »\nŠkoda do kraja godine u Kragujevcu\nDo kraja godine očekujemo dolazak Škode u Kragujevac, što je sada već sasvim izvesno, najavio je gradonačelnik Nikola Dašić. Kompanija “Škoda” počinje proizvodnju tramvaja u MIND parku u Kragujevcu. U planu je proizvodnja trakcionih motora i… »\nNajavljen dolazak "Škode" u "Majnd park"\nKragujevačke pre 5 dana\nGradnočalenik Kragujevca Nikola Dašić najavio je da će do kraja godine u Kragujevac doći kompanija "Škoda", kako bi u "MIND parku" započela proizvodnju. U planu je, kako je rekao, proizvodnja trakcionih motora i inženjering, do proizvodnje… »\nISTORIJSKA vest za Kragujevac, dolazi Škoda-izjavio gradonačelnik Nikola Dašić\nBlic sport pre 7 minutajoš 8 povezanih\nVarhelji: Vladavina prava i normalizacija odnosa sa Kosovom ključni na evropskom putu Srbije\nDanas pre 7 minutajoš 1 povezana\nOdbojkaši Crvene zvezde i Niša u četvrtfinalu Kupa Srbije\nAustrija na nogama: U minibusu pronađena tela dvojice migranata: Helikopteri, dronovi i psi uključeni u potragu za vozačem


Vesti online / Sport / Fudbal / Donald se vratio na Marakanu (FOTO)\nMičel Donald je ostao zauvek urezan u srca navijača Zvezde, gde je bio prvi strani kapiten u istoriji kluba. Koliko je Holanđanin zavoleo crveno-bele i Srbiju, dokazuje i to da je prvom prilikom tokom reprezentativne pauze iskoristio slobodno vreme da poseti Marakanu.\nOn je na svom profilu na Instagramu objavio fotografiju sa stadiona, uz komentar "kući" i pozirao sa tri prsta, tradicionalnim srpskim pozdravom.\nA post shared by (@mitchelldonaldofficial) on Nov 14, 2018 at 3:33am\nNavijači mu u komentarima oduševljeno odgovaraju "Mič, Srbine", "Kapitenu", "Ti si Zvezdin četnik Donalde"... i druge slične komentare.\nDonald je ovog leta otišao sa Marakane kao slobodan igrač, nakon što mu je istekao ugovor, a zatim je potpisao za turski Malatjaspor, gde je do sada postigao jedan pogodak.\nFUDBAL Mičel Donald se vraća na teren\nFUDBAL Donald: Jedva sam čekao ovaj trenutak\nFUDBAL Donaldu stigla rođendanska čestitka od bivšeg saigrača (FOTO)\nFUDBAL Donald potpisao za tursku Malatiju


Mozzart podržao NK Rainci na putu ka Prvoj ligi - Kalesijski.ba\nadmin 24/11/2021\tNK RainciSport\n“Posebno nam se dopao naziv akcije ‘Novi dresovi za nove šampione’ jer nam je to dodatni podsticaj da u ovoj opremi zaista dođemo do šampionske titule”, kaže Besim Mešić, predsjednik NK Rainci, Kalesija.\n“Sam naziv akcije ‘Novi dresovi za nove šampione’ govori o našem cilju da donacijama opreme klubovima želimo da pomognemo da dođu do višeg ranga, pa i pobjedničkog pehara. Zbog toga nam je drago što naš gest sportski kolektivi shvataju kao podsticaj za dalji napredak”, kaže Selma Salkanović, rukovodilac Direkcije korporativnih poslova Mozzarta.\nPrevious Previous post: Saopćenje Medžlisa Islamske zajednice Kalesija povodom vandalskog čina provale u džamiju džemata Miljanovci\nNext Next post: Presolili ste hranu? Ovo je pet brzih rješenja neugodne situacije\nNa području Kalesije uskoro formiranje ambulante za pregled migranata


► Vučić: Srbija i Mađarska sada imaju najbolje odnose u istoriji dve zemlje\n22.07.2019 | 13:00h ► 16:28h Beograd\nNakon otkrivanja spomenika u Zemunu kojem je prisustvovao i predsednik Mađarske Janoš Ader, Vučić je rekao da ne postoji veća čast od one koja se dogodila Sibinjanin Janku da toliki narodi tvrde da je reč o njihovom heroju i dodao da je posebno dobro što "nema nikakve svađe oko toga".\n"Ovog mađarskog velikaša, vlaškog porekla, rođenog u Rumuniji i uzdignutog u Srbiji svi doživljavaju kao svog. Zato ima i toliko imena - Janko, Janoš, Jovan, Johan, Joan... I u pravu su svi, svako ime je tačno. Svojatanje, koje je inače ružno, ovde je dobrodošlo jer je Janko sebe dao zajedničkoj istoriji i hrišćanskoj Evropi", rekao je Vučić.\nOn je podsetio da se najveći uspeh koji je doživeo taj velikaš dogodio prilikom odbrane Beograda u Zemunu, kada je pobedio jednog od najvećeg turskih sultana Mehmeda II osvajača, zbog čega i danas svakog dana, po papskoj naredbi, zvone zvona u podne.\nVučić je dodao da je reč o čoveku čiji su potomci postali vladari i utemeljivači moderne mađarske države, čiji je dom bio zaštitnik intelektualaca tog doba i pod čijom dinastijom je i renesansa uzela maha.\n"I danas sam srećan kada ovde vidim, zajedno na jednom mestu, srpske i mađarske zastave. I jedne i druge su naše i biće uvek tako u budućnosti. Ponosan sam na ono što smo uradili i što smo uspeli da od relativno loših odnosa Srba i Mađara i dve zemlje napravimo da naši odnosi budu najbolji u našoj istoriji. Ne samo da se poštujemo nego da i sarađujemo i uvažavamo i brinemo jedni o drugima. Sada više ne vidimo probleme nego samo načine za bolju saradnju", rekao je on.\nPredsednik Srbije je podsetio da se Mađarska, za samo nekoliko godina, sa 12. popela na peto mesto po trgovinskoj saradnji sa Srbijom i dodao da odnosi napreduju i u drugim oblastima.\n"Živimo san Sibinjanin Janka, cilj za koji se borio i umro, da imamo zajedničku politiku, zajedničke vrednosti i da se zajednički borimo za interese dve zemlje i dva naroda. Ovo je dokaz večnog prijateljstva i nikada ne smemo da dozvolimo da se to sruši. Živelo prijateljstvo Srbije i Mađarske, živela Mađarska, živela Srbija", rekao je on.\nPredsednik Mađarske Janoš Ader rekao je danas u Beogradu da je Janoš Hunjadi, ili Sibinjanin Janko, bio čovek koji je život "podredio odbrani domovine i proterivanju osmanskih armija", 1456. godine.\nNa otvaranju spomenika Hunjadiju na Zemunskom keju, Ader je rekao da nije slučajno što se na spomeniku nalaze krst i zvono.\n"Krst i zvono, požrtvovanost i poštovanje. Nad statuom vidimo dva simbola. Krst je simbol žrtve Janoša Hunjadija za odbranu Evrope, a zvono za pobedu izvojevanu pod njegovim vođstvom", rekao je Ader pošto je s predsednikom Srbije Aleksandrom Vučićem otkrio spomenik.\nMađarski predsednik je rekao da se Hunjadi, nakon što je u mladosti bio paž na dvoru srpskog despota Stefana Lazarevića, vodio mnogo pohoda protiv Turaka na teritoriji Srbije i da je svuda video "pustošenje, plač i patnju".\n"Zato mu najveća želja nije mogla biti ništa drugo do proterivanje Turaka iz Evrope i oslobađanje Srbije i balkanskog prostora", naveo je Ader.\nAder je govorio o pobedi snaga Janoša Hunjadija nad vojskom sultana Mehmeda Drugog Osvajača pod Beogradom 1456. godine.\n"Turci su od Beograda bežali do Sofije. Crkvena zvona su zvonila širom Evrope, bilo je višednevno slavlje. A Turci narednih 65 godina nisu opsedali Beograd", naveo je mađarski predsednik.\nKako je rekao, "ime i slava Janoša Hunjadija se svuda čuje, jer je večno živ i slavljen Janoš".


Riso pronto round pirinač 1KG kesa cena akcija Srbija\nRiso pronto round pirinač 1KG kesa cene\nTrenutno nemamo slike za Riso pronto round pirinač 1KG kesa\nEPonuda nije internet prodavnica već Vam omogućava da brzo i lako nađete Riso pronto round pirinač 1KG kesa po najjeftinijoj ceni. Naš cilj je da kupci budu što bolje informisani o ponudi Riso pronto round pirinač 1KG kesa na tržištu Srbije. Vrlo lako nalazite željeni proizvod za kategoriju Pirinač cene, ne morate da lutate od sajta do sajta za Riso pronto Pirinač, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Riso pronto round pirinač 1KG kesa sa PRODAVCEM. EPonuda ne može da garantuje potpunu tačnost specifikacije i slika za Riso pronto round pirinač 1KG kesa. Pre kupovine, podatke za Riso pronto round pirinač 1KG kesa proverite na sajtu PROIZVOĐAČA.\nRiso Scotti perboiled pirinač 4x125g\nABC pirinač oblo zrno belo, oljušteni 1KG kesa


Tanja Savić se porodila u Australiji : Crveni tepih\nTanja Savić se porodila u Australiji\nPostavljeno 29 Dec 2010\nTanja Savić porodila se noćas u Australiji i na svet donela zdravog dečaka, prenosi “Puls“. Iako je predviđeni termin za porođaj bio 25. decembar, ona se porodila po srpskom vremenu 28. decembra u večernjim satim, a po australijskom vremenu u jutarnjim satima.\nPorođaj je prošao u najboljem redu, nije bilo nikakvih kompikacija pa se i mama i sin osećaju odlično. Ponosni otac, Dušan, sa koji se Tanja još uvek nije venčala celo pre podne proveo je u bolnici sa Tanjom i sinom kom još uvek nisu dali ime. Pre nego što se pevačica porodila, dogovarali su se, pošto su znali da će biti dečak, ali još uvek se dvoume između dva imena koja im se dopadaju.\nTanji i Duašnu su već počele da stižu čestitke, a Saša Popović je u ime Granda poslao 5.000 evra, a tek joj sprema veliki poklon i naravno, slavlje kada Tanja sa porodicom stigne u Srbiju! Trebalo bi da dođe na proleće čim bude mogla da putuje, a tada će, kako je ranije planirano, napraviti svadbu i krštenje.\nPodesećanja radi, Tanja je negde na polovini svoje trudnoće od glavnog čoveka “Granda” tražila da ode na trudničko bolovanje kako bi mogla na miru da uživa u Australiji daleko od svih znatiželjnih pogleda i sa svojim budućim supurgom.


Partizan postao partner sa kompanijom Blocksport i ušao u svet NFT-a - Vaterpolo vesti\nPočetna » Zanimljivosti » Partizan postao partner sa kompanijom Blocksport i ušao u svet NFT-a\nPartizan postao partner sa kompanijom Blocksport i ušao u svet NFT-a\nDrugi najuspešniji vaterpolo klub u Evropi svih vremena, VK Partizan, sa sedam titula Evropskog prvenstva, 27 nacionalnih titula i 24 Kup titule, prvi je vaterpolo klub u svetu koji je u potpunosti prihvatio blockchain tehnologiju, digitalizaciju i tokenizaciju potpisavši petogodišnje partnerstvo sa švajcarskom Sports Tech kompanijom Blocksport. Prateći korake košarkaškog kluba Partizan, ovo partnerstvo sa klubom sa bogatom istorijom čiji su igrači pomogli Srbiji i Jugoslaviji da osvoje mnoge zlatne medalje na Olimpijadi, Evropskom i Svetskom prvenstvu, vaterpolo klub Partizan započinje novo putovanje u pravcu koji ga čini liderom i van terena.\nPotpisivanjem ovog petogodišnjeg partnerstva, vaterpolo klub Partizan se pozicirao kao prvi vaterpolo klub u svetu koji je potpunosti prihvatio blockchain tehnologiju, digitalizaciju i tokenizaciju. Ovo partnerstvo ima za cilj da razvije nove digitalne načine za fanove da budu više uključeni u dešavanja u klubu, počevši sa lansiranjem nove interaktivne aplikacije za fanove koja će dovesti do učestvovanja, posvećenosti i digitalizacije koje prevazilaze granice Beograda i Srbije. Biće praćeno i lansiranjem i objavom Partizanovih NFT-ova i na kraju njihovih Tokena za Fanove koji će biti zasnovani na korisnosti i samim tim ne špekulantski.\nIz vaterpolo kluba Partizan izašli su neki od svetski najuspešnijih vaterpolo igrača i desetine igrača koji igraju za nacionalni tim Srbije, uključujući svetski najboljeg vaterpolo igrača 2021. godine, Filipa Filipovića, nagradjivanog od strane FINA-e, internacionalnog upravljačkog tela zaduženog za šes vodenih disciplina, kome je nagrada bila uručena u Hilton Abu Dhabi Yas Island Hotelu 17. decembra 2021. godine u saradnji sa “World Short Course Swimming Championships”.\nDirektor VK Partizana, Nikola Kuljaca je dodao:\n– VK Partizan je veoma ponosan što je partner ovako cenjene kompanije. Štaviše, jedva čekamo da istražimo svet digitalnih proizvoda i ne bismo mogli da nadjemo boljeg partnera od kompanije Blacksport.\nVladimir Liulka, direktor i vlasnik Blacksport-a je rekao:\n– Partnerstvo kao što je ovo su nam veoma važna za Blacksport kada su u pitanju sportovi pored fudbala gde su ulaganja ogromna. Vaterpolo je, po našem mišljenju, veoma potcenjen. Takodje, veoma smo svesni da su Srbija i ceo region puni talenta i potencijala i sada sa nasim trećim sportskim klubom, veoma smo optimistični prilikama i potencijalima koje nam ovo partnerstvo nudi. Radujem se razvitku naših veza kako sa Srbijom, tako i izvan nje i jedva cekam šta će biti sledeće. Vaterpolo i Srbija su na vrhu sveta u sportu i nismo mogli da počnemo sa boljim partnerstvom od VK Partizan.\nVladimir Stevanović, predstavnik Blacksporta na Balkanu je dodao:\n– S obzirom na skorašnji razvoj u Srbiji, oduševljen sam novonastalim partnerstvom, znajući da su Srbija i VK Partizan ispisali istoriju vaterpola na globalnom nivou. Biti deo novog procesa pisanja istorije sa blockchain-om i digitalnim rešenjima iza ovog visokocenjenog vaterpolo kluba je sjajan osećaj i ništa od ovoga ne bi bilo moguće bez menadžmenta kluba. Zato koristim ovu priliku da istaknem činjenicu da su prepoznali velike prednosti digitalizacije i komercializacije kluba, i slično kao što je Srbija postala jedna od glavnih nacija po pitanju tehnike, srpski sport sada ide istim koracima. Ne mogu da dočekam lansiranje Partizanove sopstvene aplikacije “Fan app” o zlatnoj generaciji vaterpolo sveta i istorijskim momentima kluba.


SPORNA NAPLATA ULAZA: “Morsko dobro” traži da se ukloni kapija na plaži Ade Bojane – Nacionalist\nSPORNA NAPLATA ULAZA: “Morsko dobro” traži da se ukloni kapija na plaži Ade Bojane\nby nacionalist July 3, 2021, 8:54 am 1.7k Views\nULAZ u Adu Bojanu naplaćuje se godinama, a na dvadesetak metara od mosta je kapija, naplatna rampe.\nPo automobilu, ulaz na Adu Bojanu košta pet evra, a set – dve ležaljke i suncobran koštaju 10 evra. Iz Javnog preduzeća “Morsko dobro” pokrenuta je inicijativa za uklanjanje kapije na Adi Bojani. U preduzeću, navode da je rampa postavljena bez saglasnosti i odobrenja nadležnih institucija.\nDirektor HTP “Ulcinjska rivijera” Bojan Đakonović kazao je da ga niko nije obavestio da naplatna rampa treba da bude uklonjena na ulazu u nudističko naselje. Komentar će dati, kaže, nakon što bude zvanično obavešten.\nZahtev za kontrolu prostora nadležnim državnim organima na postupanje, podnela je Služba kontrole “Morskog dobra” na osnovu zapisnika inspekcijske službe tog javnog preduzeća.\nKontrolori, koji su na teren izašli nakon primedbi građana, u zapisniku od pre nekoliko dana, konstatovali su da je na levoj obali, neposredno nakon mosta, postavljena naplatna rampa i portirnica, na kojoj se naplaćuje ulazk u nudističko naselje. Izmenama i dopunama programa privremenih objekata, a ni Atlasom crnogorskih kupališta, pojasnili su, na toj lokaciji nije planirano postavljanje kontrolno naplatne rampe i portirnice.


Iskra otvorila vrata za članove 29 udruženja osoba sa invaliditetom - Humanitarniradio.inf\nU prostorijama Centra za sport i rehabilitaciju osoba sa invaliditetom „Iskra“, u prisustvu članova Gradskog veća Gordane Damnjanović i Predraga Stevovića, direktor Sportskog privrednog društva „Radnički“ Bratislav Uraković potpisao je Protokol o saradnji sa predstavnicima 29 udruženja osoba sa invaliditetom. SPD Radnički obavezao se Protokolom da u objektu Iskre ustupi na korišćenje teretane i pres salu za održavanje radionica i obuka za potrebe članova svih udruženja osoba sa invaliditetom u gradu.\nSPD Radnički koje gazduje Iskrom, utvrdilo je da taj Centar za sport i rekreaciju OSI ima sklopljen ugovor samo sa šest udruženja, istakao je direktor Bratislav Uraković. Naš cilj je da vrata „Iskra“ otvorimo za sva udruženja OSI, ali i sportskih klubova koji okupljaju osobe sa invaliditetom, koje ćemo naknadno obraditi. Vama je Delta Fondacija i namenila ovaj objekat koji je gradila, poručio je Uraković. Sport i sportske aktivnosti pre svega doprinose unapređenju kvaliteta života osoba sa invaliditetom. To je jedan širok koncept koji obuhvata psihičko i fizičko stanje pojedinca, stepen socijalne uključenosti i samosvesti, ali i i socijalne odnose jedne zajednice prema tim licima, istakla je Gordana Damnjanović članica Gradskog veća za zdravstvenu i socijalnu zaštitu.\nGrad Kragujevac, podsetila je Damnjanović, prepoznat je na nacionalnom, ali i evropskom nivou kao primer dobre prakse kada se radi o poštovanju ljudskih i manjinskih prava i socijalnoj inkluziji OSI. Kragujevac, kao pionir u tom poslu, 2016. godine imao je sreću da dobije ovo zdanje, jedinstveno na Balkanu, zbog koncepta sveopšte pristupačnosti i mogućnosti da osobe sa svim vrstama invaliditeta budu dobrodošle i da mogu da se rekreiraju i profesionalno angažuju, naročito kada je paraolimpijski sport u pitanju. Potpisivanjem Protokola o saradnji sa svim udruženjima osoba sa invaliditetom još jednom promovišemo našu i vašu kuću Centar za sport i rekreaciju „Iskra“, rekla je Damnjanović.\nizvor i foto: https://www.iskrakragujevac.com/


Zelenović: Šta znači ćutanje Bujoševića na zahtev akademske zajednice za promenu uređivanja RTS - Glas Podrinja\nU saopštenju te stranke navodi se da je Zelenović pozvao Bujoševića i da počne da poštuje zakon koji reguliše rad javnog servisa.\nZelenović je rekao da je "prosto neverovatno da Bujošević ćuti pred zahtevom najumnijih ljudi naše zemlje da se izmeni uređivačka politika RTS i da se gradjanima omogući istinito, pravovremeno i objektivno informisanje".\n"Šta znači to ćutanje? Niko razuman ne može biti protiv zahteva akademske zajednice da RTS obezbedi mogućnost ravnopravnog nastupa svih relevantnih strana i aktera, koji bi mogli nesmetano i bez cenzure da iznesu svoje argumente i mišljenja, kao i to da se na uvid građanima daju detaljni prikazi dokumenata koji potkrepljuju njihove stavove", kazao je Zelenović.\nZelenović je rekao i da će "Srbija biti neslobodna zemlja dokle god se u udarnim terminima i u svim informativnim emisijama RTS ne razgovara o slobodnim izborima i na objektivan način ne razmatraju sve afere: od afera Krušik, Jovanjica, Beograda na vodi, rušenja u Savamali, rampe u Doljevcima, tetke iz Kanade, plagiranih i falsifikovanih diploma i doktorata i ekološke katastrofe".\nZahtev za promenu uređivačke politike RTS-a, koji je potpisalo više od 140 pripadnika akademske zajednice, predat je 22. januara toj medijskoj kući.\nPripadnici akademske zajednice su tom prilikom rekli da je zahtev predat zato što "RTS ne sprovodi zakon o javnom informisanju i javnom servisu, te da ta medijska kuća obmanjuje i dezavuiše javnost", kao i da podneti zahtev ne predstavlja podršku strankama, već štiti interese građana.


Gotemiler: Sve što se radi na Kosovu mora biti u skladu sa USTAVOM\nFoto: Zoran Čolić / Tanjug\nZamenica generalnog sekretara NATO Rouz Gotemiler izjavila je danas da proces u vezi sa oružanim snagama Kosova mora biti u skladu sa ustavom Kosova.\n- Takođe je veoma važno da Kosovo nastavi sa svojim važnim reformskim procesima, a to uključuje potpuno profesionalne snage bezbednosti i napredak. NATO je uvek zauzimao stav da, kada je reč o kosovskim oružanim snagama, ovaj proces treba sprovoditi na ustavni način, prema posebnim ustavnim procedurama. Nastavićemo da radimo sa zvaničnicima na Kosovu u vezi sa ovim pitanjem. Sa Samita ćete videti dokumente, koji će u narednim danima izaći, da nastavljamo da podržavamo operacije KFOR-a na Kosovu. Mislimo da su oni veoma važni za nastavak jačanja bezbednosti u regionu, ali i za pomoć u izgradnji profesionalizma u okviru snaga bezbednosti na Kosovu - rekla je Gotemiler Tanjugu pred samit NATO-a u Briselu.\nSAD podržavaju formiranje vojske Kosova, ali tu postoji jedan PROBLEM\nNa pitanje o tužbama koje se u Srbiji pripremaju u vezi sa korišćenjem osiromašenog uranijuma, Gotemiler je rekla da je svesna da u Srbiji postoji i dalje zabrinutost i da to treba razumeti, ali naučni dokazi iz 2001. godine ne ukazuju na zdravstvene i bezbednosne probleme u vezi sa osiromašenim uranijumom: "NATO veliku pažnju poklanja zdravlju, i zbog toga smo, još 2001. godine, uspostavili komitet u vezi s tim, kako bismo sproveli temeljnu naučnu istragu. I UN je 2001. godine sproveo sopstvenu naučnu istragu o ovom pitanju. Dokazi pokazuju, iz naše perspektive, da stvarno nema efekata po zdravlje i bezbednost od osiromašenog uranijuma".\nVučić: Regionu treba jača uloga EU, a građanima nešto opipljivo


Objavljeno 03.11.2018. u 10h\nVojvođanski derbi, odigran u okviru osmog kola Druge futsal lige Srbije, doneo je čak deset golova, puno lepih poteza, dva isključenja i na kraju pobedu SAS-a protiv Bečeja.\nOko 150 gledalaca skupilo se u Kristalnoj dvorani i već u drugom minutu imali su priliku da vide pogodak koji je postigao Stefan Živanov. Usledio je period nešto opreznije igre oba tima, sigurni su bili golmani oba tima, a novi gol viđen je u 16. minutu kada je Aranitović duplirao prednost domaćina.\nIpak, Bečej je imao spreman odgovor, junak velike pobede iz Bujanovca, Stefan Korać savladao je odličnog Rodića u 18. minutu i na odmor se otišlo sa rezultatom 2:1.\nPrvi do gola u nastavku stiže domaćin i to preko Aranitovića u 24. minutu, a minut kasnije viđen je po jedan pogodak na obe strane, za SAS je pogodio Savo Delić, dok je precizan za goste bio Đorđe Ilčešin. U 29. minutu Darko Rašić pogađa mrežu Bečejaca i donosi tri gola prednosti SAS-u, a tri minuta kasnije najbolji igrač gostiju Korać morao je ranije na tuširanje zbog drugog žutog kartona.\nDRUGI CRVENI KARTON ZA GOSTE\n34. minut doneo je ponovo po jedan gol u mreži oba golmana, Rašić je upisao drugi pogodak na meču u dresu SAS – a, dok je za Bečej pogodio Srđan Golub. U 36. minutu – novi crveni karton za goste! Ponovo zbog druge javne opomene, isključen je ovog puta Đorđe Ilčešin.\nIskoristili su to domaći na najbolji način, pogodili su preko Milićeva minut kasnije i tako stavili tačku na ovaj meč.\nSAS – BEČEJ 7:3\nOdličnu partiju pružili su svi igrači, kako jedne, tako i druge ekipe, a posebno raduju dobre igre onih najmlađih, pa su se tako u redovima SAS-a istakli i Mandić i Nišević.\nPosle ove pobede Zrenjaninci su izbili na treće mesto drugoligaškog karavana, gde se nalaze sa 15 osvojenih bodova, isto koliko ima i drugoplasirani Sopot (uz utakmicu više) i četvrtoplasirani Ekonomac 2. Bečej je ovim porazom i dalje ostao na šestom mestu, sa 10 bodova, ali je moguće da će do kraja ovog kola pasti na tabeli za neku poziciju.\nTagovi:Futsal, KMF Sas, sas bečej


Prestižna SAG nagrada za film “Hidden Figures” – The PRESTIGE\nPrestižna SAG nagrada za film “Hidden Figures”\nFilm baziran na istinitoj priči “Hidden Figures”osvojio je nagradu kao najbolji film američkog Udruženja filmskih glumaca (SAG), pred predstojeću dodjelu prestižnog Oskara.\nDenzel Vašington u filmu “Fences” dobio je nagradu kao najbolji glumac dok je Ema Stoun proglašena za najbolju glumicu u mjuziklu “La La Land” koji je dobio rekordnih 14 nominacija za Oskara.\nCeremonija dodjele nagrada u Los Anđelesu održana je u sijenci ukaza Donalda Trampa o zabrani ulaska u SAD državljana sedam muslimanskih zemalja, jer su neki glumci tokom govora pomenuli i osudili odluku američkog predsjednika.\nZabrinutost je izrazila i američka Akademija za film i nauku, koja dodjeljuje Oskare, navodeći da postoji mogućnost da iranskom reditelju Asgaru Farhadiju ne bude odobrena viza za dolazak na ceremoniju dodjele nagrada koja je zakazana 26. februara u Los Anđelesu.\nFarhadijev film “Salesman” je nominovan u kategoriji najboljeg stranog filma. Farhadi nije govorio o svojim planovima, ali su neki iranski zvaničnici u petak tvitovali da je potvrđeno da Farhadiju neće biti dozvoljen ulazak u SAD.\nNjemačka: Najveći pad industrijske proizvodnje od 2009. godine\nItalijansko selo nudi 2.000 eura doseljenicima


"NAŠA DECA SU MNOGO PAMETNA I BOGATA" Kako sve direktori škola pravdaju SUMNJIV USPEH ĐAKA na maloj maturi\nTestovi završnog ispita iz nekoliko osnovnih škola iz Raškog, Nišavskog i Pčinjskog okruga analiziraju se u Zavodu za vrednovanje kvaliteta obrazovanja, kako bi se utvrdilo da li su tako dobro postignuti rezultati učenika posledica neregularnosti tokom ispita.\nAnaliza će pokazati da li je bilo nepravilnosti na testu\n- Dokumentacija iz sva tri okruga je kod nas, pregledamo je i sastavljamo izveštaj koji ćemo do kraja ove radne nedelje poslati Ministarstvu prosvete. Čak i ako se utvrde nepravilnosti, sumnjam da je opcija da se završni ispit ponavlja, jer bi to bio korak unazad sada kada je u toku upis u srednje škole – kaže Dragana Stanojević, rukovodilac Centra za ispite Zavoda za vrednovanje kvaliteta obrazovanja i vaspitanja.\nNišavski okrug treći po rezultatima\nNišavski okrug je po ostvarenim rezultatim na maloj maturi na trećem mestu u Srbiji.\n- Visoki rezultati su pobudili sumnje da je bilo prepisivanja ili da su čak i nastavnici pomagali malim maturantima u tim školama u Nišavskom okrugu. Testovi se proveravaju u niškim osnovnim školama: "Sveti Sava", "Čegar", "Dušan Radović", "Car Konstantin", "Ratko Vukićević", "Kole Rašić" i "Učitelj Tasa". Na proveri su i OŠ "Dušan Tasković Srećko" u Sićevu, OŠ "Vožd Karađorđe" u Aleksincu i "Stojan Živković Stole" iz aleksinačkog sela Trnanje. Još nisu stigli rezultati sa provere, tako da nije poznato da li je zaista bilo zloupotrebe u tim školama - priča za "Blic" dobro upućen izvor.\nMinistar je na maloj maturi najavio "LOV NA VEŠTICE". Evo na šta je tačno mislio\nMinistar prosvete Mladen Šarčević naredio je hitan vanredni nadzor sprovođenja male mature u školama čiji učenici su imali sumnjivo dobre rezultate na testovima iz srpskog, odnosno maternjeg jezika, matematike i kombinovanom testu, pišu "Večernje novosti".\nDirektori se pravdaju takmičenjenima i bogatim učenicima\nNeki od direktora, dodaje izvor, odlične rezultate svojih osmaka su pravdali i činjenicama da je veliki broj učenika učestvovao na republičkim takmičenjima, kao i time da im se škole nalaze u delovima Niša gde stanuju bogatije Nišlije koje su plaćale skupe privatne profesore da im pripremaju decu.\nNijedan od direktora osnovnih škola iz Nišavskog okruga nije želeo da komentariše optužbe i to što se proverava završni ispit u njihovoj školi.\nNovi Pazar: I prošle godine sumnjali, ali sve je bilo u redu\nPrema nezvaničnim saznanjima "Blica", vanredna inspekcija Ministarstva prosvete uzela je iz 10 škola u Novom Pazaru i jedne u Tutinu testove sa male mature kako bi proverila zbog sumnje na neregularnosti prilikom polaganja završnog ispita.\nDirektor Osnovne škole "Bratstvo" Dejan Kulundžić potvrdio je da su predstavnici Ministarstva prosvete uzeli testove iz njihove škole.\nFoto: E.Habibovich / RAS Srbija\nPolaganje male mature u OŠ "Bratstvo"\n- I prošle godine su uzimali testove i vršili proveru, ali nikakve nepravilnosti nisu pronađene. Siguran sam da će rezultat provere i ove godine biti isti, pogotovo jer je nadzor nad polaganjem završnog ispita u našoj školi vršilo 16 nastavnika i četiri supervizora koji su svojim potpisima potvrdili da je mala matura sprovedena regularno – kaže direktor najveće osnovne škole u Novom Pazaru.\nPored ove škole, prema nezvaničnim saznanjima, pod lupom Ministarstva prosvete nalaze se i "Vuk Karadžić", "Rifat Burdžović Tršo", "Stefan Nemanja", "Meša Selimović", "Jovan Jovanović Zmaj", "Halifa bin Zajed al Nahjan", "Ćamil Sijarić", "Avdo Međedović" i "Desanka Maksimović", kao i "25. maj" u Tutinu.\nPodneću ostavku ako sam kriv\nNačelnik Školske uprave u Novom Pazaru Mensur Memić rekao je danas da će podneti ostavku ukoliko se utvrde nepravilnosti u njegovom radu tokom polaganja male mature.\n- Ne znam da li je neko od nastavnika tokom polaganja uradio nešto van propisa, jer meni nisu prijavljene primedbe. Ako se utvrde propusti, neko treba da odgovara - rekao je Memić za radio "Sto plus".\nVranje: Na proveri testovi 12 škola\nZbog sumnje u prepisivanje i varanje na završnom testu male mature, na spisku Ministarstva prosvete našlo se 12 osnovnih škola u sedam opština Pčinjskog okruga.\nPredsednik okružne Komisije za sprovođenje završnog ispita i upis učenika u srednje škole Jovica Stevanović izjavio je da je resorno ministarstvo zbog provere tražilo zaspisnike od školskih uprava osmoletki iz Vranja, Trgovišta, Bujanovca u Surdulice.\n- U sedam opština Pčinjskog okruga završni ispit polagalo je 2.308 učenika završnog razreda. Po nalogu resornog ministarstva prikupili smo i testove iz pomenuzih 12 škola juga Srbije poslali Zavodu za kontrolni pregled,rekao je Jovica Stevanović.\n"Lov na veštice"\nMinistar prosvete Mladen Šarčević, poručio je još prvog dana polaganja male mature svima koji prepisuju i dopisuju rešenja da će pokrenuti "lov na veštice", naglašavajući da se to odnosi na odrasle.\n- Postupak provere je u toku u 28 škola u tri okruga. Dok ne bude okončan i ne budu poznati rezultati Ministarstvo neće izlaziti u javnost sa imenima škola - kažu iz Ministarstva prosvete i dodaju da će se po dobijanju analize odlučiti o daljim koracima.


OMV donacija za projekat SOS Dečijih sela | SOS Dečija sela Srbija\nOMV donacija za projekat SOS Dečijih sela\nOMV donacijom pomaže projekat SOS Dečijih sela\n„Super autobus“ je pokretni Centar za rad sa decom\nAkcenat aktivnosti na deci kojima je obrazovanje teže dostupno\nDugogodišnju uspešnu saradnju sa SOS Dečjim selom iz Kraljeva OMV Srbija je nastavila i ove godine donacijom za pomoć u projetku „Super autobus“. Ugovor o donaciji potpisali su direktorka SOS Dečije selo Kraljevo Vesna Mraković Jokanović i generalni direktor OMV Srbija Karolj Lajko. Novcem od donacije (dinarska protivvrednost EUR 5.000), ova organizacija, koja se brine o deci bez roditeljskog staranja moći će da finansira deo troškova svog obimnog jednogodišenjeg projekta. Super autobus predstavlja pokretni Centar za rad sa decom, koji kao osnovni metod učenja koristi igru i zabavu. S obzirom da bi Super autobus obilazio ruralna područja, to bi ujedno bila prilika da se roditeljima, kroz savetodavni rad i podršku, pruže informacije, koje bi mogle da doprinesu poboljšanju položaja dece i porodica u ruralnim i udaljenim područjima.\nDonacija za finansijsku pomoć projektu\n“OMV je zadovoljan što je nastavljena uspešna dugogodišnja saradnja sa SOS Dečijim selom u Kraljevu. Kada je reč o današnjoj donaciji u vrednosti od EUR 5.000 nadamo se da će ona poslužiti da se ostvari opšti cilj projekta, a to je da se deci obezbedi siguran prostor da uživaju u obrazovnim i rekreativnim aktivnostima sa ciljem podsticanja njihovog obrazovanja, razvoja i blagostanja“, rekao je generalni direktor OMV Srbija Karolj Lajko. On je dodao i da je ubeđen u uspeh ovog projekta i da će se njime omogućiti da deca koja zbog uslova u kojima žive nemaju priliku da saznaju ono što ih zanima ili da nauče nove veštine.\n„Super autobus“ će stići tamo gde drugi ne stižu\nAkcenat aktivnosti projekta nazvanog „Super autobus“ je na deci iz ruralnih područja, deci iz romske populacije, deci koja su zbog invaliditeta socijalno izolovana, kao i deci iz domova, uzrasta do 15 godina starosti. Projektne aktivnosti bi podrazumevale edukativne radionice sa posebnim osvrtom na edukaciju iz oblasti zaštite zdravlja, lične higijene, psihoseksualne edukacije, komunikacije, socijalnih veština, prava dece i sl.\n„Radujem se što je OMV Srbija odlučila da pomogne ovaj novi projekat, koji je veoma prikladan za ovu kompaniju i njen moto. To je jedan „Super autobus“ koji će deci iz siromašnih, ruralnih krajeva, deci\ninvalidima, romskoj deci, mališanima iz domova i bolnica doneti malo radosti, i priliku da kroz igru nauče neke važne stvari, a njihovim roditeljima će pružiti pomoć i savete. „Super autobus“ će ići po celoj Srbiji, stalno biti u pokretu i stizati tamo gde drugi ne stižu“, izjavila je povodom potpisivanja ugovora direktorka SOS Dečije selo u Kraljevu Vesna Mraković Jokanović.


Izvor: Mondo arhiva vesti 27.02.2018 - Naslovi.net\nPredsednik Zajednice superligaša odgovorio na izjavu prvog čoveka Crvene zvezde. Foto: Mondo/Stefan Stojanović Predsednik Zajednice klubova Superlige Srbije Dragomir Lazović odbacio je tvrdnje predsednika Crvene zvezde Svetozara Mijailovića da je… »\nMondo: Zvezda: Superligaši napali po direktivi Kokeze\nTeška saobraćajna nesreća dogodila se kod Vranjske banje. Sudarili se voz i automobil na pružnom prelazu. Foto: MONDO/Mario Milojević Dva muškarca iz okoline Vranja, koja su bila u automobilu, smrtno su stradala, javlja RTS. Železnički saobraćaj… »\n"A da Srbija i Srpska imaju jednog predsednika?"\nSrpski vicepremijer i šef diplomatije, Ivica Dačić, retorički odgovorio na kontroverznu izjavu albanskog premijera Edija Rame o "zajedničkom izboru predsednika Albanije i Kosova". Foto: Beta/Ministarstvo spoljnih poslova Srbije/Ognjen Stevanović… »\n27.02.2018 Mondo, kategorije


Vesti online / Vesti / Ex YU / Dodik: Potpisaćemo principe za formiranje vlasti\nDodik: Potpisaćemo principe za formiranje vlasti\nPredsednik SNSD-a Milorad Dodik uveren je da će veoma brzo biti potpisani principi za formiranje vlasti na nivou BiH, koji će, između ostalog, potvrditi privrženost ustavnom poretku BiH i Dejtonskom mirovnom sporazumu.\n- To nije nikakva koalicija, niti platforma, to su principi koji odražavaju našu podršku ustavnom poretku BiH, Dejtonskom mirovnom sporazumu, međunarodnom kapacitetu i teritorijalnom integritetu BiH. Tu nema ništa sporno jer je reč o sprovođenju najviših akata na kojima se BiH zasniva, a to su Dejtonski mirovni sporazum i Ustav - izjavio je Dodik, prenosi "Kliks".\nPrema njegovim rečima, kroz taj papir SNSD, HDZ i SDA potvrdiće privrženost navedenim principima koji nisu sporni.\nOn je naveo i da je ostalo pitanje NATO integracija, gde ne postoji saglasnost.\n- S obzirom na to da postoje ranije doneseni zakoni i strategije, ali i Rezolucija o vojnoj neutralnosti koju je usvojila Narodna skupština Republike Srpske, smatram da je rešenje da se konstatuje da se to pitanje ostavi na pažnji i da se prilikom donošenje odluka u vezi s tim uvaži mišljenje svih strana u BiH - kazao je Dodik, koji je i predsedavajući Predsedništva BiH.\nOn je uveren da će uskoro biti stvoreni uslovi da Predsedništvo predloži kandidata za predsedavajućeg Saveta ministara i da se izvrši podela resora.\n- Mislim da to neće biti toliko teško, jer treba da se zna koji resori u Savetu ministara pripadaju kojoj strani i da se konačno uđe u njegovo što brže formiranje - rekao je Dodik.


Beograd: Hiljade ljudi na protestnoj šetnji protiv nasilja Vučićeve vlasti\nBEOGRAD - Protestna šetnja "Stop krvavim košuljama" krenula je oko 18.30 sa Studentskog trga ka Terazijama, odakle će učesnici pored Skupštine Srbije prošetati do zgrade Radio-televizije Srbije.\nVujošević ide na transplataciju bubrega\nSARAJEVO - Obaveštavam javnost da sam jučer dobio informaciju o tome da će proces transplatacije jednog bubrega u moj organizam započeti u jednoj specijalističkoj ustanovi u Istanbulu, dana 30. jula ove godine., saopštio je selektor košarkaške reprezentacije BiH Duško Vujošević.\nDuško Vujošević počasni građanin Sarajeva\nSARAJEVO - Gradske vlasti u Sarajevu odlučile su da dodijele laskavo priznanje nekadašnjem treneru Partizana kao znak zahvalnosti za sve što je uradio za košarkašku selekciju BiH.\nVujošević se vraća na klupu BiH\nSARAJEVO - Vujoševićev oporavak teče po planu i sa klupe će predvoditi košarkaše BiH u kvalifikacijama za Svjetsko prvenstvo 2019. godine, koje počinju u novembru.\nVujošević hitno prebačen na lečenje u Beograd\nBEOGRAD - Selektor košarkaške reprezentacije Bosne i Hercegovine Duško Vujošević u četvrtak uveče je iz zdravstvenih razloga hitno prebačen u Beograd, pa tako neće predvoditi svoj tim na utakmici protiv Jermenije u kvalifikacijama za Svetsko prvenstvo.\nVujošević: Zvezdin uspeh se gradio na Partizanovom neuspehu\nBEOGRAD - On je rekao da je "konkretno premijer Srbije Aleksandar Vučić veliki navijač Crvene zvezde", kao i da su ljudi iz njegovog okruženja, koje je označio kao "ulizice" uradili mnogo da mnogo oslabe Partizan.\nVujoševiću pozlilo, primljen na VMA\nBEOGRAD - Treneru košarkaša Limogesa Dušku Vujoševiću pozlilo je zbog problema sa bubrezima.\nDuško Vujošević blizu Limogesa\nBEOGRAD - Bivši trener Partizana Duško Vujošević uskoro će dobiti novi angažman, tajanstveno je nagovestio njegov menadžer Miško Ražnatović.\nVujošević postigao sporazum s Partizanom\nBEOGRAD - Dosadašnji trener Partizana Duško Vujošević potpisao je danas sporazum s tim košarkaškim klubom kojim su regulisana sva sporna pitanja.\nVujošević imao saobraćajnu nesreću u Beogradu\nBEOGRAD - Pretpostavlja se da je Vujošević odgovoran za saobraćajku, objavili su beogradski mediji.\nDanilović napustio Partizan\nBEOGRAD - "Volim Duleta (Vujoševića), znamo se 29 godina, zbog njega sam došao u Partizan i bio mi je kao drugi otac. Ali... ne slažem se sa njegovim nastupima u javnosti, on ne treba time da se bavi. Ja sam mu to dozvolio, ali on je prevršio meru."\nVujošević: Smenjuje me Aleksandar Vučić\nBEOGRAD - Isti koji su se pobrinuli da nam ukinu sponzorstva, pokušavaju da moju smenu instaliraju kao sukob sa predsednikom kluba, pa se onda ne uklanjam kao osoba koja je oponent vlasti i kritičar - kaže Dule.\nPeticija i okupljanje navijača kao podrška Vujoševiću\nBEOGRAD - Navijači Partizana pokrenuli su peticiju da Duško Vujošević ostane trener 'crno-belih' i za nedelju zakazali okupljanje na kojem će mu pružiti podršku.\nVujošević: Odlazim ako će sponzori Partizanu dati novca koliko i Zvezdi\nBEOGRAD - "Ako je potrebno da (Srpska) napredna stranka uđe u Partizan da bi dobio dobre sponzore, to treba da se kaže. Svaka vlast se analizira kad prođe. To na moju žalost neće biti tako brzo, ali biće jasno šta je rađeno i kako je rađeno."\nVujošević: Ostajem u Partizanu\nBEOGRAD - "Jesam trener Partizana, ostajem u klubu i, izvršiću prozivku pred početak sezone u ponedeljak 17. avgusta", rekao je Vujošević.\nBEOGRAD - \_"Ne znam da li će u klubu da se ljute što ovo pričam... Ljudi misle kako Dule samo kuka, ali moraju da znaju da u Partizanu ima igrača koji igraju za 1.000 evra i koje ne dobijaju redovno, da se vuku repovi iz prošlosti, da se plaća porez...\_"\nStadion Partizana nosiće ime sponzora\nBEOGRAD - Stadion Partizana više neće nositi to ime, već će uskoro poneti ime po sponzoru, a ne po nekom od legendarnih igrača crno-belih, poput Dragana Mancea ili Stjepana Bobeka.\nVujošević: Čović ruši ABA zbog svog interesa\nBEOGRAD - Optužio Crvenu zvezdu i predsednika KSS Dragana Đilasa da žele da rasture ABA ligu, kako bi se igralo samo domaće takmičenje.\nBEOGRAD - Košarkaški klub Crvena zvezda kažnjena je zbog raznih prekršaja sa 4.500 evra za polufinale i 1.200 evra za finale plej-ofa Jadranske lige, dok će Partizan zbog prekršaja u polufinalu morati da plati 8.500 evra.\nVujošević se fizički obračunao sa Zvezdinim navijačem (VIDEO)\nBEOGRAD - Dok je kapiten Zvezde Luka Mitrović davao izjavu medijima, u pozadini se videlo kako Vujošević razmenjuje udarce sa nepoznatim licem.\nKalinić vodio Zvezdu do trijumfa\nBEOGRAD - Košarkaši Crvene zvezde pobedili su Partizan sa 95:85 i poveli sa 2-1 u polufinalnoj seriji ABA lige.\nPartizan napravio break i izjednačio na 1-1\nBEOGRAD - Košarkaši Partizana pobedili su večeras Crvenu zvezdu sa 70:68 (22:17, 20:18, 16:13,12:20) i izjednačili rezultat u polufinalnoj seriji play-offa ABA lige na 1:1.\nBudućnost pobijedila Partizan, protiv Cedevite u play-offu\nPODGORICA - Košarkaši Budućnosti savladali su Partizan u spektakularnom meču posljednjeg kola ABA lige 85:79 (19:24, 24:20, 23:25, 19:10).\nCedevita pobijedila Budućnost, Partizan razbio Zadar\nZAGREB - Cedevita je pobjedom protiv Budućnosti ostala na četvrtom mjestu, ali je uoči zadnjeg kola ostala u igri za treću poziciju kojom bi u polufinalu izbjegla lidera Crvenu zvezdu.\nVujošević napisao ispričnicu navijačici Partizana\nBEOGRAD - Trener Partizana Duško Vujošević ponovno briljira. Jednoj je navijačici Partizana, naime, napisao ispričnicu jer je - umesto u školu otišla na utakmicu crno-belih.\nPartizan dobio i šestu uzastopnu utakmicu\nBEOGRAD - Košarkaši Partizana savladali su Igokeu 74:65 (21:13, 17.15, 19:21, 17:16) i zadržali četvrto mesto u ABA ligi posle 19. kola.\nVujošević: Imam samo sportske neprijatelje\nBEEOGRAD - Vujošević je na taj način demantovao spekulacije da je centar Minnesote i bivši igrač Partizana Nikola Peković donirao klubu 100.000 dolara za dolazak plejmejkera.\nPartizan lako protiv katastrofalne Cedevite\nBEOGRAD - U derbiju 16. kola regionalne košarkaške ABA lige Cedevita je poražena u Beogradu od Partizana 64-76 (7-16, 17-23, 20-21, 20-16).


Zašto je Malaga proglašena Evropskom prestonicom 'pametnog turizma'? - Novosti - Turistički svet\nZašto je Malaga proglašena Evropskom prestonicom "pametnog turizma"?\nŠpanska Malaga i švedski Geteburg proglašeni su Evropskim prestonicama pametnog turizma 2020. Šesti najveći španski grad s populacijom od 1,1 miliona ljudi ovu nagradu smatra dokazom kako je strateški plan prepoznat kao dobar za turiste i za građane, a veruju kako istovremeno to pruža solidnu osnovu za ponovno pokretanje putovanja nakon pandemije kovid-19.\nRešenja iz Malage obuhvataju električnu mobilnost, očuvanje vode, proizvodnju energije iz obnovljivih izvora i razvoj aplikacija za turiste. Jedan od primera je saobraćajni sistem - posetioci mogu saznati gde je najbliža autobuska stanica i tačan red vožnje koristeći tehnologiju proširene stvarnosti na svom pametnom telefonu. Sada, usred globalne pandemije, ovi se alati pokazuju još vrednijima, piše Jutarnji list.\nMalaga je organizovala i hackathon kako bi prikupila ideje preduzetnika i tehnoloških kompanija u gradu. Pobednik konkursa bio je pametni turistički vodič koji je objedinio različite audio vodiče u gradu, tako da ih ljudi više ne moraju iznajmljivati pojedinačno, a razvijena je i posebna aplikacija za plaže na kojima zbog pandemije nije bilo moguće održavati distancu, pa su mnoge bile zatvorene.\nU avugstu su otišli korak napred, i sklopili sporazum sa Svetskom turističkom organizacijom te postali jedan od pilot gradova za digitalni pasoš kojem je cilj pružanje informacija koje će olakšati traženje kontakata i možda čak i ukinuti obavezne karantine s kojima se trenutno susreću mnogi putnici.